text: ბარათის წინასწარი ავტორიზაცია და დარეზევრებული თანხები – Bolt დახმარება العربية Azərbaycan Čeština Dansk Deutsch Ελληνικά (Ελλάδα) English (GB) English (US) Español Eesti Suomi Français Hrvatski Magyar հայերեն Italiano (Italia) Lietuvių Latviešu Nederlands Norsk Polski Português Română Русский Slovenčina Slovenščina svenska Kiswahili ไทย Українська ფასი მოსალოდნელზე მაღალია როგორ ვისარგებლოთ ხარჯების მართვის პროვაიდერით სამსახურის პროფილის გამოყენებისას მგზავრობის ქვითარს ვერ ვპოულობ ჩამოჭრილი თანხა უკან არ დამბრუნებია შეტყობინება უცნობ ტრანზაქციებზე მგზავრობის გაუქმების საფასურთან დაკავშირებული პრობლემები წარუმატებელი გადახდა გადახდები და ტარიფები ბოლოს განახლებული May 29, 2019 08:25 თქვენს ექაუნთზე პლასტიკური ბარათის დამატების ან გააქტიურებული ბარათით შეკვეთის დაფიქსირების შემდეგ, შესაძლოა მიიღოთ საბანკო შეტყობინება, რაც დაკავშირებულია ბარათის წინასწარ ავტორიზაციასთან. შეტყობინებში აღნიშნული თანხა თქვენს საბანკო ანგარიშზევე რჩება, მაგრამ დროებით რეზერვდება, რათა შემოწმდეს თქვენი გადახდის მეთოდის ვალიდურობა. მგზავრობის დასრულების შემდეგ თანხა უკან გიბრუნდებათ. თუ შეკვეთა გაუქმდება საფასურის გარეშე, ავტორიზაციის ბლოკი მაშინვე მოიხსნება. გთხოვთ გაითვალისწინოთ, რომ თანხის აქტიურ ბალანსზე დაბრუნებას შესაძლოა რამდენიმე დღე დასჭირდეს. აღნიშნული პროცესის სისწრაფე დამოკიდებულია თქვენს ბანკზე. დამატებითი დეტალებისთვის გთხოვთ მიმართოთ შესაბამის ბანკს. მესამე მხარის დაქვითვები თუ თქვენ მგზავრობთ ქვეყანაში სადაც განსაზღვრულისგან განსხვავებული ფულადი ვალუტა მოქმედებს, თქვენმა საკრედიტო ან სადებეტო ბარათის გამომშვებმა ორგანიზაციამ შესაძლოა მგზავრობის საფასურს დაამატოს ვალუტის კონვერტირების განაკვეთი ან გადასახადი. დეტალებისთვის გთხოვთ დაუკავშირდეთ თქვენს საბანკო სამსახურს. თუ თქვენს ანგარიშზე დამატებით გადასახადებს შენიშნავთ ან თუ დაქვითული თანხა განსხვავდება ბოლტის ელექტრონულ ქვითარში აღნიშნული თანხისგან, გთხოვთ დაუკავშირდეთ თქვენს ბანკს. მიუხედავად იმისა, რომ საფასური გადაიხდება გადახდის მეთოდის ორიგინალ ვალუტაში, თქვენმა ბანკმა შესაძლოა ბოლტის საპროცესო სისტემას განიხილოს როგორც ინტერნაციონალური და მგზავრობის ღირებულებას დაამატოს საერთაშორისო ტარიფები.


„ომის გამო პარკებისა და ბაღების უმეტესობა განადგურებულია. ყველაზე ლამაზი ადგილები ახლა მონასტრები და მეჩეთებია,“ - ამბობს ბიჭების 40 წლის მასწავლებელი იაჰია ჰუსეინი.


ცხოვრება რომ თავიდან იწყებოდეს...


განცხადებები სამეგრელო - სატვირთო ავტომანქანები - ავტო-მოტო - დაალაგეთ ფასის მიხედვით - gancxadebebi.ge, უფასო განცხადებების საიტი საქართველოში


რობინზონ კრუზო რობინზონ კრუზო (ინგლ. Robinson Crusoe) — მწერალ დანიელ დეფოს რომანების გმირი. რომანების სერია ეფუძნება რეალური პიროვნების, ალექსანდრ სელკირკის თავგადასავალს, რომელმაც წყნარი ოკეანის ერთ-ერთ კუნძულზე გაატარა ცხოვრების 28 წელი. ამ დროის მანძილზე მას ბევრი სირთულე ხვდა წილად, როგორც მეკობრეების, ასევე კანიბალების მხრიდან. რომანების თხრობა მიმდინარეობს დღიურის სტილში და ქმნის ფსევდო-დოკუმენტური ნაწარმოების რეალისტურ სახეს. პირველი წიგნის სრული სახელწოდებაა „ცხოვრება და საოცარი თავგადასავალი რობინზონ კრუზოსი, იორკელი მეზღვაურის, რომელმაც 28 წელი სრულ სიმარტოვეში იცხოვრა ამერიკის ნაპირებთან მდინარე ორინოკოს შესართავთან მდებარე უკაცრიელ კუნძულზე; სადაც გამორიყული იქნა გემის დაღუპვის შემდეგ, რასაც შეეწირა გემის მთელი ეკიპაჟი მის გარდა; მეკობრეების მიერ მისი მოულოდნელი ხსნის ამბავი, მის მიერ დაწერილი’“. მეორე რომანი, რობინზონ კრუზოს შემდგომი თავგადასავალი, ნაკლებად ცნობილია. მასში რობინზონი სამხრეთ-აღმოსავლეთ აზიის ნაპირებთან გემის კიდევ ერთ დაღუპვას გადაურჩება და იძულებულია, მთელი ევროპა რუსეთის გავლით გამოიაროს. კერძოდ, 8 თვის მანძილზე ის ცხოვრობს ქ. ტობოლსკში, უკიდურეს ყინვაში. ტიუმენელი ვლადიმირ პოლიშუკის აზრით, ეს უნდა მომხდარიყო 1719 წლის ზაფხულში. იმავე წლის ზაფხულში კრუზო არხანგელსკამდე მიაღწევს და მიემგზავრება ინგლისში. არსებობს კრუზოს შესახებ მესამე წიგნიც - ’’რობინზონ კრუზოს სერიოზული მსჯელობები’’, რომელიც წარმოადგენს ესეების კრებულს, თუმცა ავტორი კრუზოს სახელს მხოლოდ ნაწარმოებისადმი ინტერესის მისაქცევად იყენებდა.


source: CulturaX

text: თურქების მიერ ბათუმში მღვდლის ცემის შესახებ ინფორმაციას არც შსს, არც სხვა დამოუკიდებელი წყარო ადასტურებს | მითების დეტექტორი თურქების მიერ ბათუმში მღვდლის ცემის შესახებ ინფორმაციას არც შსს, არც სხვა დამოუკიდებელი წყარო ადასტურებს 15 აგვისტოს იდენტური სახელწოდების საინფორმაციო სააგენტოებმა Timenews.ge და Timesnews.ge იდენტური შინაარსის მასალები გაავრცელეს, თითქოს თურქეთის მოქალაქეებმა ბათუმში მართლმადიდებელი სასულიერო პირი სცემეს. სტატიები, სათაურებით "რა ჩაიდინა თურქებმა ბათუმში ეს უკვე მეტისმეტია, მათმა მღვდელი სცემეს" (Timenews.ge) და "ამის პატიება არ შეიძლება!!! თურქმა მოქალაქეებმა სასულიერო პირს ფიზიკური შეურაწყოფა მიაყენეს" (Timesnews.ge) ამტკიცებს, რომ ინციდენტს რამდენიმე დღის წინ ქუთაისის ქუჩაზე ჰქონდა ადგილი და შემთხვევის ადგილზე პატრულიც კი მივიდა. Timenews.ge, Timesnews.ge: "რამდენიმე დღის წინ, ბათუმში ქუთაისის ქუჩაზე მღვდელი არ გაატარეს. თურქმა მოქალაქეებმა სასულიერო პირს ფიზიკური შეურაწყოფაც კი მიაყენეს (სახეში ხელი გაარტყეს). საბედნიეროდ ეს ფაქტი შეამჩნია იქვე მყოფმა ქართველმა ვაჟკაცებმა და საკადრისი პასუხი გასცეს უცხოელ "ინვესტორებს". ძნელია მოითმინო ასეთი შემთხვევა საკუთარ ქალაქში, კარგადაც გალახეს, სულ დაასისხლიანეს და ადგილზე მისული პატრულის თანამშრომლებიც ჩვეულებრივად შეხვდნენ აღნიშნულ ფაქტს." თურქების მიერ მღვდლის ცემის შესახებ გავრცელებული ინფორმაცია ტყუილია, რომელსაც მხოლოდ ერთმანეთთან დაკავშირებული ფარული საიტები და ულტრანაციონალისტური ფეისბუკ გვერდი ადასტურებენ. შსს ბათუმში, ქუთაისის ქუჩაზე მღვდლის ცემის ფაქტის შესახებ შეტყობინების მიღებას არ ადასტურებს, მსგავსი დეზინფორმაცია კი სოციალურ ქსელებში 2012 და 2016 წლებშიც გავრცელდა. 1.ინფორმაციის ერთადერთი წყარო ერთმანეთთან დაკავშირებული ფარული საიტები და ულტრანაციონალისტური ფეისბუკ გვერდია. Timenews.ge-ს ინფორმაციის ერთადერთი წყარო Timesnews.ge-ია, ხოლო, თავის მხრივ, Timesnews.ge ინფორმაციის წყაროდ ულტრანაციონალისტული ფეისბუკ გვერდ "წინააღმდეგობა/Resistance"-ს იშველიებს. აღნიშნული ვებ-გვერდების შესახებ ინფორმაციის მოპოვება რთულია, რაც წყაროს სანდოობას ეჭვქვეშ აყენებს. Timenews.ge-ის ვებ-გვერდზე საკონტაქტო ინფორმაცია მითითებული არ არის, ამდენად რედაქციასთან ინფორმაციის გადამოწმების მიზნით დაკავშირება ვერ შევძელით. Timesnews.ge - ის მითითებულ ქალაქის ნომერზე გვიპასუხეს, რომ სხვაგან მოვხვდით, ხოლო მითითებულ მობილურ ნომერზე ინფორმაცია ვერც ინფორმაციის ავტორის და ვერც ნაცემი მღვდლის შესახებ მოგვაწოდეს. 2.ნაცემი მღვდლის ვინაობა უცნობია, თვითმხილველის კომენტარი, ვინც დაადასტურებდა მომხდარს, ინფორმაციაში წარმოდგენილი არ არის. მასალაში, არც ნაცემი მღვდელის ვინაობაა მითითებული, არც ის, თუ რომელ ეკლესიაში მსახურობს ის. ინფორმაციაში არც თვითმხილველის კომენტარია წარმოდგენილი, რომელიც ინციდენტს დამაჯერებელს გახდიდა. 3. მღვდლის ცემის ფაქტს შსს არ ადასტურებს. სტატიაში აღნიშნულია, რომ ბათუმში მომხდარი დაპირისპირების ადგილზე პატრული მივიდა. "მითების დეტექტორი" მღვდლის ცემის ფაქტის შესახებ ინფორმაციის გადამოწმების მიზნით შინაგან საქმეთა სამინისტროს დაუკავშირდა. შსს-ს ინფორმაციით, 10-15 აგვისტოს პერიოდში ქუთაისის ქუჩიდან არც საპატრულო და არც კრიმინალურ პოლიციაში არც ერთი შეტყობინება შესულა. 4. ბათუმში მართლმადიდებელ სასულიერო პირზე თურქების მიერ ძალადობის შესახებ იდენტურ ფაბულას ცალკეული აქტორები 2012 და 2016 წლებშიც ავრცელებდნენ. 2012 წელს მედია საშუალებები აქვეყნებდნენ სტატიებს სათაურით: "ბათუმის ზოგიერთ ქუჩაზე თურქები მღვდლებს არ ატარებენ" ( for.ge; ახალი თაობა ), იგულისმხებოდა ქუთაისის ქუჩაზე მღვდლის არ შეშვება, რაც 2018 წლის 15 აგვისტოს timenews.ge-ს მიერ გამოქვეყნებული სტატიის შინაარსის იდენტურია. 2012 წელს გავრცელებული ინფორმაციის წყარო ჟურნალისტი ლალი მოროშკინა იყო. 2016 წელს GEWORLD.GE-ის მიერ გამოქვეყნებულ სტატიაში მეუფე მელქისედეკი (ელიზბარ დიაკონიძე), ასევე, აცხადებდა, რომ ბათუმში, ქუთაისის ქუჩაზე, მღვდელი არ გააატარეს. Timenews.ge-ს და timesnews.ge-ს მიერ გამოქვეყნებული იდენტური ინფორმაცია თურქოფობიული განწყობების გაღვივებას უწყობს ხელს. სტატიებში აღნიშნულია: "აი, რა დონემდე მივიდა უკვე საქმე, საკუთარი უბანი აქვთ [თურქეთის მოქალაქეებს], სადაც გავლა თურმე მათ უნდა კითხო. მხოლოდ ''ტოლერანტი'' თუ მოითმენდა ასეთ ამბავს საკუთარ ქალაქში. ვინც ხმა აიმაღლა მათ წინააღმდეგ ყველას ქსენოფობები ეძახა ქართულმა მედია სივრცემ. ბათუმში ჩატარებული დიდგორობის ღონისძიება მხოლოდ დასაწყისია" დეზინფორმაციის წყაროები: ფარული ვებ-გვერდები და ულტრანაციონალისტური პლატფორმები სიძულვილს ხშირად სპეციალურად შექმნილი საიტები და ფეისბუკ გვერდები აღვივებენ, რომლებიც ულტრა-ნაციონალისტური იდეოლოგიით გამოირჩევიან. ძირითადად გამოჰყოფენ ორი ტიპის ონლაინ პლაფტორმებს - ღიად სიძულვილის გამღვივებელ ვებ და ფეისბუკ გვერდებს და ფარულ საიტებს (cloaked websites). ჯ. დენიელსის განმარტებით, ასეთ საიტებს ქმნიან ინდივიდები ან ჯგუფები, რომლებიც საკუთარ ვინაობას არ ამჟღავნებენ და პოლიტიკური დღის წესრიგი აქვთ. ფეისბუკ გვერდ წინააღმდეგობა / Resistance -ის შესახებ წინააღმდეგობა / Resistance ულტრანაციონალისტური ფეისბუკ გვერდია, რომელიც ძირითადად ქსენოფობიური, განსაკუთრებით კი თურქოფობიური მოწოდებების ტირაჟირებას ახდენს. აღნიშნული გვერდი მოძრაობა "ქართული მარშის" ერთ-ერთი მედიუმია და ამ მოძრაობის მიერ დაგეგმილი ღონისძებების გარშემო აუდიტორიის მობილიზებას ცდილობს. გვერდზე აქტიურად ვრცელდება ინფორმაცია ქართული მარშის მიერ ორგანიზებული ღონისძიებების შესახებ, მაგალითად 12 აგვისტოს "დიდგორობის" აღნიშვნა ბათუმში, 5 მარტს ანტი-საიმიგრაციო მსვლელობა აღმაშენებელზე, ბათუმში დავით აღმაშენებლის ძეგლის დადგმის მოთხოვნით ქართული მარშის მიერ ორგანიზებული შეკრებები და ა.შ. წინააღმდეგობა / Resistance-ის აუდიტორია 10 ათასს აჭარბებს (16 გვისტოს მონაცემებიტ გვერდს 10 701 გამომწერი ჰყავს). 10 აგვისტოს ფუნქციონირება დაიწყო "წინააღმდეგობის" ბათუმის რეგიონალურმა გვერდმა ბათუმი / Resistance Batumi-მა. ეს გვერდი საკუთარ მისიად ბათუმში ეროვნული მემარჯვენე ძალის განვითარებას ასახელებს. მღვდლის ცემის შესახებ ინფორმაცია წინააღმდეგობა ბათუმი / Resistance Batumi-მა ერთი დღით ადრე, 14 აგვისტოს გამოაქვეყნა. Timenews.ge-ის შესახებ Timenews.ge-ის ვებ-გვერდზე ინფორმაცია გამოცემის სარედაქციო შემადგენლობის შესახებ მითითებული არ არის. სექცია "კონტაქტი" არ ფუნქციონირებს და შესაბამისად, რედაქციასთან დაკავშირება შეუძლებელია. ერთადერთი ინფორმაცია, რომელიც ორგანიზაციის შესახებ ხელმისწავდომია, ვებ-გვერდის რეგისტრაციის თარიღია. Timenews.ge-ის ვებ-გვერდი RegNest-ზე 2017 წლის 7 ივნისსაა რეგისტრირებული. პირველი გამოქვეყნებული სტატია ვებ-გვერდზე გასული წლის 30 ივნისით თარიღდება. Timesnews.ge-ის შესახებ ინფორმაცია სარედაქციო შემადგენლობის შესახებ არც Timesnews.ge - ის აქვს მითითებული, თუმცა Timenews.ge-ისგან განსხვავებით, აღნიშნულ ვებზე ორგანიზაციის მისამართი (ქ.თბილისი, კოსტავას 75) და ტელეფონის ნომერი (032 2 19 09 09; +995 558 45 65 47) არის ხელმისაწვდომი. მითითებულ ქალაქის ნომერზე გვიპასუხეს, რომ სხვაგან მოვხვდით და იქ Timesnews.ge - ის რედაქცია განთავსებული არ ყოფილა, ხოლო მობილურ ნომერზე ინფორმაცია ვერც ინფორმაციის ავტორის და ვერც ნაცემი მღვდლის ვინაობის შესახებ მოგვაწოდეს. Timesnews.ge-ის იურიდიული დასახელება შპს დაბლიუ-ოუ-ემ-ია. საჯარო რეესტრის მონაცემებით, აღნიშნული ორგანიზაცია კობა ვასაძემ 2015 წლის 7 აპრილს დაარსა. 2016 წლის 13 დეკემბრამდე კომპანიის 40%-ს გიორგი მელიქიძეც ფლობდა. ამჟამად კობა ვასაძე ორგანიზაციაში 90%-იან წილს, ხოლო ირაკლი თინაშვილი - 10 % -იან წილს ფლობს. კომპანიის ელ.ფოსტა კი გიორგი მელიქიძის სახელზეა რეგისტრირებული meliqidzegiorgi5@gmail.com


11 აგვისტოა, მეოთხე დღე ომის დაწყებიდან. გორში, ჩვენს სახლში მხოლოდ მამა და მე ვართ. ყველა დანარჩენი, ჩვენი ოჯახიდან, თბილისში არიან გახიზნულები ჩემი რძლის ნათესავების ოჯახებში გადანაწილდნენ. დედაჩემი, ჩემი შვილები, ჩემი ძმა, რძალი, ბავშვები. მამა და მეც წესით, მათთან ერთად უნდა ვყოფილიყავით, რომ არა ჩემი დაჟინებული სურვილი-მემუშავა, მეკეთებინა რეპორტაჟები ცხელი ადგილიდან. დღეს რომ ვფიქრობ, რა იყო ამგვარი სურვილის მიზეზი, მივედი დასკვნამდე, რომ ეს უბრალოდ წარმოადგენდა საბაბს იმისა, როგორმე არ მიმეტოვებინა ჩემი სახლი, რომლის გარეშე დარჩენის ალბათობა იმ დღეებში უცხადესად იგრძნობოდა. არაფერი იძლეოდა მინიშნებას გვეფიქრა, რომ ჩვენც არ ვიქცეოდით დევნილებად ჩვენი სახლებიდან, ჩვენი ქალაქიდან, ისევე, როგორც ასობით ათასი სხვა ადამიანი, საქართველოს მოქალაქეები. ამიტომაც, თუნდაც მუშაობის საბაბით ვეჭიდებოდი იქ ყოფნის შესაძლებლობის ყოველ წუთს, ყოველ წამს. ჩემი, მსოფლიოში ყველაზე ჰუმანურმა და ყველაზე 00004000 4315;იხვედრილმა მამამ, მარტო რომ არ დამტოვდა, ამას ბევრი ფიქრი, ჩემი მხრიდან, რა თქმა უნდა, არ ჭირდებოდა. ჩემს გამო დარჩა გორში. იქ, სადაც ბომბები ცვიოდა და სადაც წინა დღეს პირდაპირ ქუჩაში, დაბომბვის გამო დანგრეულ სახლებს შორის გარდაცვლილი ადამიანების ფოტოები ჩემი საკუთარი ხელებით გადავიღე. 11 აგვისტოს, დილით სახლიდან ფეხით გავედი. მივედი მედია ცენტრში, რაც ადგილობრივი ტელეკომპანიის შენობაში ფუნქციონირებდა, სადაც შევიტყვე, რომ მედია-ცენტრი დაიხურა. უფრო სწორად, აღარ განუახლებია მუშაობა წინა საღამოს შემდეგ. აქ აღშფოთებული შემოვიდა გიორგი კარბელაშვილი, მაშინდელი საჰაერო ნავიგაციის სამსახურის ხელმძღვანელი და ხმამაღლა, დიდი ემოციებით მედია ცენტრში მყოფ ადამიანებს მოუწოდა: „აქ რას აკეთებთ, ყველანი ქვემოთ, სარდაფში ჩადით, ჩვენს ზემოთ 8 თვითმფრინავი ტრიალებს და არ ვიცით ბომბებს როდის ჩამოყრიანო“. მის მოწოდებებს ყველა დაემორჩილა. გოკა გაბაშვილი და მაშინდელი გუბერნატორი ლადო ვარძელაშვილი, რომლებიც მედია ცენტრში იმყოფებოდნენ, ასევე ქართველი და უცხოელი ჟურნალისტები, ქვემოთ ჩავედით. ტელევიზიის ეზოში შევიტყვეთ, რომ სარდაფი გაუმართავი იყო, ამდენად თავის იქ შეფარებაც – შეუძლებელი. ამ დროსვე დაიწყეს მედია ცენტრიდან აპარატურის გამოტანა. ცოტა ხანში ტელევიზიის ეზოში მყოფმა ადამიანებმა მსჯელობა დაასრულეს. გოკა გაბაშვილი და ლადო ვარძელაშვილი თბილისში გაემგზავრნენ. ამიტომაც მეორე დღეს, 11 აგვისტოს დილით, ვეღარავინ ვნახე ადგილობრივი მუნიციპალიტეტის შენობაში, სადაც ტელევიზიიდან მივედი. მუნიციპალიტეტის სამივე სართული მოვიარე. მხოლოდ ერთი ადამიანი ვნახე, ისიც ტექნიკური პერსონალის წარმომადგენელი, რომელსაც კომპიუტერის მონიტორები სადღაც მიჰქონდა. ყველა ოთახი ცარიელი იყო. აქ ვერ ნახავდით ვერც ერთ ოფიციალურ პირს, ვისგან ინტერვიუს ჩაწერაც იქნებოდა შესაძლებელი. სახლში დაბრუნებულს მამაჩემი მტკიცე გადაწყვეტილებით დამხვდა გორიდან წასვლის აუცილებლობის შესახებ. მანქანა, რომლისთვის ბენზინიც წინა დღესვე მოიმარაგა, ეზოში იდგა. ეს ის ერთადერთი საშუალება იყო, რითაც გორიდან წავიდოდით და რითაც შეგვეძლო წაგვეღო იმდენი რამ, რამდენიც დაეტეოდა. შეიძლებოდა სახლი ვეღარც გვენახა ვერასდროს. ვეღარ გვენახა ჩვენი ნივთები, საგნები, რასთანაც მთელი ცხოვრება გვაკავშირებდა. პირველ რიგში რაც მანქანაში ჩავდე, ეს ფოტოალბომები იყო. უკლებლივ ყველა ფოტო, რაც კი ჩვენს ოჯახში მოიპოვებოდა, რადგან ერთია, როდესაც ფიქრობ სახლის დაკარგვის შესაძლებლობაზე, მეორე და ამაზე გაცილებით უარესი კი ფოტოების გარეშე დარჩენის ალბათობაა. ეს იგივეა, აღმოჩნდე მოგონებების გარეშე, წარსულის გარეშე. მივხვდი, რომ ფოტოები იყო ყველაზე ძვირფასი, რაც სახლიდან უნდა წამეღო. თუმცა ყველაზე მთავარის წერას ახლა ვიწყებ. წერას იმისა, რის შესახებაც ომიდან მხოლოდ ხუთი წლის შემდეგ ვახერხებ საუბარს და ისიც ჩემი ქვეყნიდან შორს. ეს ჩვენს ოჯახში მცხოვრებ მონსტერას ეხება, რომელიც მშვენივრად გამოიყურება და თავს ჯანმრთელად გრძნობს. მონსტერა მცენარეა, დიდი, ლამაზი, მწვანე, და 00004000 4333;რილი ფოთლებით და საჰაერო ფესვებით. დედაჩემი ბევრს ეცადა მის გახარებას და ბოლოს და ბოლოს გამოუვიდა. მონსტერამ ჩვენს ოჯახში იხარა და გაიზარდა. ქოთანი, რომელშიც ახლა ცხოვრობს, დედაჩემის მოპირკეთებულია. დიდი ხნის მანძლზე დამტვეული ჭურჭლის გადაყრა ჩვენს ოჯახში აკრძალული იყო. აკრძალვა უმეტესწილად გერმანულ და იაპონურ, ხარისხიან ფაიფურზე ვრცელდებოდა. დედაჩემი ნამტვრევებს აგროვებდა ქოთნისთვის, რომელიც მონსტერას საცხოვრებლად იქცა. ამ მცენარის თავისებურება იმაშიც მდომარეობს, რომ შეგიძლია აკონტროლო, ფორმა მისცე. ჩვენ გვინდოდა მონსტერას მაღალი ყოფილიყო, ამიტომ სპეციალური საყრდენები დასჭირდა, რომელიც თანდათან, ზრდის პროცესში უნდა შეაშველო, რომ დაეყრდნოს და მას აჰყვეს. სწორედ ის პერიოდი იყო, როდესაც მონსტერა საყრდენის მორიგ შეცვლას საჭიროებდა. დედაჩემმა მანამდე რამდენჯერმე დაიწუწუნა, რომ საყრდენი გაახლებას საჭიროებდა. სწორედ იმ დღეს, ომიდან მეოთხე და ჩვენი გაქცევის დღეს, როდესაც სახლსა და მანქანას შორის დავრბოდი და შეძლებისდაგვარად ვტვირთავდი საჭირო და ძნელადშესალევი ნივთებით, მამაჩემი ხის ნაჭრიდან რაღაცას თლიდა, რაც შემდეგ მიალურს-მოალურსმა. როდესაც ამ მდგომარეობაში დავინახე წასვლის წინ, გავოცდი, ვერ მივხვდი რას აკეთებდა. ცოტა ხანში სახლში ამოიტანა, ქოთანში ჩაარჭო და მონსტერას მიმაგრებას შეუდგა, მხოლოდ მაშინ მივხვდი, რა გააკეთა. სახლში, სადაც შეიძლებოდა ვერასდროს დავბრუნებულიყავით, მონსტერას ცხოვრების უკეთეს პირობებს უქმნიდა. ზუსტად ჩვენი გაქცევის წინ. თბილისისკენ გზაზე იმდენი არაფერი გვისაუბრია, ძირითადად იმის შესახებ გავცვალეთ ინფორმაცია, რა წამოვიღეთ და რა დავტოვეთ. თბილი ტანსაცმელი, პლედები, წიგნები, ჯამ-ჭურჭელი... აბსოლუტურად ცარიელ გზაზე მოვდიოდით. ყელში იყო ის გრძნობა, უსაშინლესი, საკუთარი სახლიდან გამოგდებული რომ ხარ, მაგრამ ამ დროს რომ არც არავის გამოუგდიხარ, არ უთქვამს წადიო. გამოგდებულად ყოფნის გადაწყვეტილება რომ თავად მიიღე, პრაგმატულობის გამო, უძლურობის გამო, შენი ცხოვრების განკარგვის შეუძლებლობის გამო. პომიდორი და ქათმები ჩემი რძლის ოჯახი ომის მსხვერპლი გახდა. სოფელი ძარწემი მათთვის დღესაც მიუწვდომელია. ომის დღეებში სახლი ყველამ დატოვა ოჯახის უხუცესი წევრის გარდა. მისი მტკიცე გადაწყვეტილება იყო არც ერთ შემთხვევაში არ წამოსულიყო ადგილიდან, სადაც დაიბადა, გაიზარდა და მთელი ცხოვრება გაატარა. მას შემდეგ, რაც გავრცელდა ცნობები ძარწემის გადაწვის შესახებ, ოჯახმა სოფელში მარტო დარჩენილ წევრს ვერაფრით მიაკვლია. საომარი მოქემებების დასრულებიდან ოცი დღის შემდეგაც არავინ იცოდა ცოცხალი იყო თუ არა, ან სად იმყოფებოდა ჩემი რძლის პაპა. მათი სახლის დაწვის შესახებ ცნობებმა ჩამოაღწია, ინფორმაცია კი თავად მესაკუთრის შესახებ არავინ იცოდა. ნათესავების დახმარებით, დაახლოებით ერთი თვის შემდეგ, როგორც იქნა მის კვალს მიაგნეს. საკუთარი სახლის დაწვას თავად უყურა მოშორებით, ბაღში მდგარმა. შემდეგ იქვე იმალებოდა რამდენიმე დღის მანძილზე. ნაცნობების დახმარებით რუსების მიერ კოƯ 00004000 6;ტროლირებად ტერიტორიაზე გამოაპარეს მოგვიანებით და ფულის სანაცვლოდ მისი სამშვიდობოს გამოყვანა მოხერხდა. ჩემი რძლის ბებია ეთნიკურად ოსია. ქალი ოც ცეცხლს შუა იყო. არ იცოდა, ვისზე უნდა ეთქვა ცუდი, ვინ უნდა დაეწყევლა, ოსები, როგორც თვითონ იყო, თუ ქართველები, როგორი ოჯახიც ჰყავდა. შევესწარი ამ მოხუცი ცოლ-ქმრის შეხვედრას თბილისში. ჩემი რძლის პაპა ჩამოიყვანეს. ბებიამ პირველ რიგში ის ჰკითხა, უჩემოდ როგორ იყავიო შე უბედუროო. მერე და მერე გადავიდნენ სახლისა და ბაღის, საქონლისა და ფრინველების ამბების მოკითხვაზე. ძროხა წაიყვანესო. ქათმებიო?- ბებიამ ჰკითხა. ქათმებს ბოლო დღემდე ვუვლიდი და წამოსვლის წინ პომიდვის ბაღში შევუშვიო. არ მავიწყდება ჩემი რძლის ბებიის რეაქცია და მისი უგულწრფელესი და უზომო დარდი პომიდვის ბაღის გაფუჭებაზე ქათმებისგან. ვაიმე ეს რა გიქნია, ეს როგორ გააკეთე, პომიდვრის ბაღში რამ შეგაშვებინა ქათმები, ხომ სულ გააფუჭებდნენ პომიდორსო. იქ მყოფი მისი შვილი და სხვა ნათესავები აწყნარებდნენ, იქ არა მარტო პომიდვრის ბაღი, სხვაც არაფერი დარჩა ჩვენი, ყველაფერი გადამწვარიაო, მაგრამ ბებია მაინც იმას ჩიოდა, რატომ უნდა გააფუჭონ ქათმებმა პომიდორიო. ისევ პომიდორი პომიდვრის თემა ომის საერთო სურათში მნიშვნელოვან ადგილს მართლაც იკავებს, მე თუ მკითხავთ. პომიდორი ზოგადად ისაა, რასაც ჩვენ ვაკეთებთ, რაც საკუთარი ხელით მოგვყავს და რაც ამის გამო ძალიან ძვირფასდება. ამ ძვირფასის დაკარგვა ან მისი დაკარგვის შიში ზოგჯერ აგრესიული ნაბიჯების გადადგმისკენ უბიძგებს ადამიანს. ომიდან ოთხი წელი იყო გასული, როდესაც ჩემმა მეგობარმა მთხოვა რუსი ჟურნალისტებისთვის გამეწია მეგზურობა გორში. ჟურნალისტიკა ის პროფესიაა, რომელსაც საზღვრები არ აქვს, არ აქვს აკრძალვებიც არაეთიკურობის მიჯნამდე. ამიტომაც ურთიერთობები ჟურნალისტებს შორის, ჩემი გამოცდილებით, ძალიან სასიამოვნო და სასარგებლო შესაძლებლობებია, ჩემი პროფესიის მქონე ადამიანებისთვის. ჩემი სტუმარი რუსი ჟურნალსიტები რამდენიმე ოს კოლეგას იცნობდნენ. ჟურნალისტების პირადი შეფასებები და დაკვირვებებიც ძალიან საინტერესო მოსასმენია, ზოგადად. ეს ამბავიც პომიდორს ეხება. მაშინ, ჩემს სტუმარს დავპირდი, რომ ოდესმე მისი პომიდვრისა და ჩემი პომიდვის ისტორიას ერთად მოვყვებოდი. ამბავი ასეთია: ერთი ცხინვალელი ჟურნალისტი, რომელთანაც ჩემი სტუმარი ასევე სტუმრობდა, 90-იან წლებში თავად იღებდა მონაწილეობას საომარ მოქმედებებში და ეს გადაწყვეტილება პომიდვრების გამო მიიღო. „რაა? რა პომიდვირები?“- ვეკითხები ჩემ რუს სტუმარს, რომელიც ცხინვალელი ჟურნალისტის პომიდვრების ამბავს მიყვება: 90-იან წლებში, როდესაც პოლიტიკური ვითარება დაიძაბა და ფინანსური მდგომარეობაც გაუარესდა, ცხინვალის ერთმა მცხოვრებმა სახლთან პატარა სათბური მოაწყო და პომიდვრები დარგო. მისთვის აღმოჩენა იყო დაკვირვება იმაზე, ყოველდღიურად როგორ იზრდებოდა და ნაყოფის მოსხმისკენ მიდიოდა მისი პომიდორი და სწორედ ამ დროს, საქართველოს მხრიდან ბუნებრივი აირის მიწოდება შეუწყდა ცხინვალს. მესათბურის აღშფოთებას საზღვარი არ ჰქონდა 000016D5 . მისი წვალება წყალში იყრებოდა და ამას საკუთარი თვალით ხედავდა (შესაძლოა მან არც იცოდა იმის თაობაზე, რომ ამ დროს ბუნებრივი აირი საქართველოში საერთოდ გაითიშა, რადგან რუსეთიდან მისი მოწოდება შეწყდა). სრულიად აღფოთებულმა ცხინვალელმა პომიდვრის მოყვანა სოფლად გადაწყვიტა, ყველა პოლიტიკოსის ჯინაზე. იყიდა ნაკვეთი, მოაწყო, როგორც საჭირო იყო და იქ უკვე ომმა მიუსწრო ჯერ კიდევ მოუწეველ მოსავალს. ეს ბოლო წვეთი აღმოჩნდა მისი მოთმინების ჭიქისთვის და სწორედ ამის შემდეგ ცხინვალელმა მესათბურემ ხელში იარაღი აიღო და არაფორმალურ შეიარაღებულ რაზმში ჩაეწერა, რომელიც შემდგომ ოსებსა და ქართველებს შორის გამართულ შეიარაღებულ დაპირისპირებებში იღებდა მონაწილეობას. ცხინვალელმა მესათბურემ ჩემ რუს სტუმარს თავად მოუყვა ეს ამბავი იმის დასამტკიცებლად, რომ მონაწილეობა საომარ მოქმედებებში პომიდვრების სათბურის გაფუჭების გამო მიიღო. თუმცა მესათბურეს ამბავი ამით არ სრულდება. არამგონია დღეს თავად მას დადებითი შეფასებები ჰქონდეს საომარი მოქმედებების შესახებ. რადგანაც შემდგომ იარაღი Ʈ 00004000 6;ადადო და წერას მიჰყო ხელი, დღესაც ამ განხრით მუშაობს, თანაც დაიფიცა, პომიდვრებს ცხოვრებაში აღარ გავეკარებიო. გავიდა წლები და მესათბურემ საკუთარი გადაწყვეტილება ეჭვქვეშ დააყენა. სწორედ 2008 წელს, ზაფხულში მესამედ შეუდგა პომიდვრების მოყვანას და ომიც დაიწყო. იარაღი მას მართალია აღარ აუღია, მაგრამ ფაქტია, რომ პოლიტიკამ მისი უსაზღვრო მისწრაფება გარდენინგისადმი დაასამარა. ზოგადი ლაიტმოტივი 11 აგვისტოს შემდგომ, იმ პერიოდში, როდესაც გორის შესასვლელი გადაკეტილი იყო რუსი ჯარისკაცების მიერ და ქალაქში შესვლა შეუძლებლობას წარმოადგენდა, ორჯერ მოვახრხე შეღწევა. ორივე შემთხვევაში უცხოელ ჟურნალისტებთან ერთად. ომის დასრულებიდან ერთი კვირის შემდეგ საკუთარი თვალით ვნახე ადამიანები (რომელთაგან ყველა მოხუცი იყო), როგორ იდგნენ გორის შესასვლელთან. იქ, სადაც ადრე პატარა მაღაზია იყო. სხვადასხვა სოფლიდან მოსული ადამიანები, ჯიბეში ვაშლისა და ატმის თითო ნაყოფით, რომლებსაც გზა საკუთარი სოფლებიდან ფეხით გამოევლოთ გორამდე, რომლებიც რამდენიმე დღის მანძილზე მოდიოდნენ და თან გზა და გზა ბაღებში იმალებოდნენ, რომლებიც ყვებოდნენ შემზარავ ისტორიებს საკუთარი სახლებისა და სოფლების დაწვის შესახებ. პროლოგი აგვისტოს მეორე ნახევარში, როდესაც სახლში დაბრუნება შესაძლებელი გახდა, დედაჩემმა მონსტერას ახალი საყრდენი მაშინვე შენიშნა. 2008 წლის აგვისტოს ომის შემდეგ დაახლოებით 80 ათასი ოჯახი დარჩა საკუთარი სახლის გარეშე.


ადრე თუ გვიან, ყველა კედელი ინგრევა [get2] => 602588-ადრე-თუ-გვიან-ყველა-კედელი-ინგრევა 10 თებერვალი 2020, 19:02:10 '); } var lastob; function add_comment_comment(comment_to_answer) { $("#comment_comment_add_button").attr("disabled","disabled"); $("#comments-error").html(" "); randid=rand(1, 10000); thisclass="uni_"+randid; var now_watching_timestamp=false; if (now_watching_timestamp==undefined || now_watching_timestamp==false) { timeline_time=""; adddate=""; } else { timeline_time=now_watching_timestamp; adddate=timeConverter(now_watching_timestamp,"d m h:i")+" "; } $.post( "/ajax.php", { content_id:602588, comment_to_answer: comment_to_answer, unique_id: thisclass, type: 3, content_title: adddate+$("#content_title_div").text(), text: $("#comment_comment_textarea").val(), timeline_time: timeline_time, action: "add comment" }, function(data) { $("#comment_comment_textarea").val(""); $("#comments-error").html(""); $("#comment_comment_add_button").removeAttr("disabled"); if (data.length>700) { $("#comments-start-pointer").after(data); $("."+thisclass).slideDown(200); $("#comment_comment_textarea").css("height","30px"); $("#no_comments_div").html(""); $("#comment_comment_div").after(" '; $(ob).after(formsource); $("#comment_comment_div").slideDown(200); iswritingincomment=true; GeoKBD.map("comment_comment_form"); $("textarea#comment_comment_textarea").autoResize({ // On resize: onResize : function() { //$(this).css({opacity:0.8}); }, // After resize: animateCallback : function() { //$(this).css({opacity:1}); }, // Quite slow animation: animateDuration : 300, // More extra space: extraSpace : 20 }); } function show_prev_comments(c) { if ($("#is_requesting_span").html()=="1") return; $("#is_requesting_span").html("1"); randid=rand(1, 10000); $("#comments-error-top").html(" "); $.post( "/ajax.php", { content_id:602588, type: 3, action: "more comments", more_after: $("#shown_first_comment_id").html(), comments_display_count: $("#comments_display_count").html() }, function(data) { if (data=="no comments") { $("#comments-error-top").remove(); $("#prev_comments_button").html("მეტი კომენტარი არ არის"); $("#prev_comments_button").css("cursor","none"); $("#prev_comments_button").removeAttr("onclick"); $("#is_requesting_span").html("0"); } else { $("#shown_first_comment_id").remove(); $("#comments-error-top").html(""); $("#comments-start-top").after(" "); $("#span_"+randid+"").slideDown(550); // $("#comments_display_count").html( parseInt($("#comments_display_count").html())+10); $("#is_requesting_span").html("0"); $("#no_comments_div").html(""); } } ); } function show_other_comments() { if ($("#is_requesting_span").html()=="1") return; $("#is_requesting_span").html("1"); randid=rand(1, 10000); $("#comments-error-bottom").html(" "); $.post( "/ajax.php", { content_id:602588, type: 3, action: "more comments", comments_display_count: $("#comments_display_count").html() }, function(data) { if (data=="no comments") { $("#comments-error-bottom").remove(); $("#other_comments_button").html("მეტი კომენტარი არ არის"); $("#other_comments_button").css("cursor","none"); $("#other_comments_button").removeAttr("onclick"); $("#is_requesting_span").html("0"); } else { $("#comments-error-bottom").html(""); $("#comments-end-pointer").before("


განცხადება ვიქირავებ ბინას - აჭარის ავტონომიური რესპუბლიკა - gancxadebebi.ge, უფასო განცხადებების საიტი საქართველოში განცხადებები 6921 - 6960 სულ 44827 GEO1284164 დავასაქმებ თურქეთში სასათბურე მეურნეობაში ქალებს,მამაკაცებს და ოჯახურ წყვილებს,ანაზღაურება 800დან 900ლარის ოდენობით, საცხოვრებელი და კომუნალურების უზრუნველყოფით.დამიკავშირდით 571020412ილია 302ლარი GEO1284163 595 23 11 17 გთავაზობთ უმაღლესი ხარისხის გერმანული წარმოების DIAMOND_ის ფირმის მიქსერი DM-3575 ბრენდი : DIAMOND მაქსიმალური სიმძლავრე : 1400W სიჩქარეების რაოდენობა: 6 მრავალფუნქციური მიქსერი საცმების რაოდენობა: 3 (სადღვები, სათქვეფი, ცომის ... არის იდეალურ მდგომარეობაში, მუშაობს ძალიან კარგად. ვამუშავე სულ 6 თვე. არის 1,200 ან 1,300 მეტრა. GEO1275404 ვარ 27 წლის.ვმუშაობ საოჯახო სასტუმროში მენეჯერად(ყოველდღე შაბათ-კვირის გარდა) ვიცი რუსული და ინგლისური სალაპარაკო დონეზე.ვარ ნამუშევარი სხვადასხვა დაწესებულებაში.ვეძებ დღის სამსახურს. ვარ დაოჯახებული და ძალიან დიდი თხოვნა მექნება ნუ მიკავშირდებით გაცნობის მიზნით.ვეძებ ... GEO1275803 იყიდება მიწის ნაკევთი სოფელ დიღომში ცენტრალური გზის პირას 580 კვადრატი 60 $ თანხაზე საუბარი შესაძლებელია/ 405ლარი იყიდება მიწის ნაკვეთი დიღომი 7 1 ზოლში.კვადრატულის ფასი 405 ლარი ფასზე შეთანხმება შესაძლებელია.574 22 95 01. 136 000$ 360 400ლარი GEO1263901 კომპანია "ჩემი ოფისი" აცხადებს ვაკანსიას მექანიკოსის პოზიციაზე საოფისე ტექნიკის შეკეთების მიმართულებით, თუ გაქვთ მცირე გამოცდილება საოფისე, საყოფაცხოვრებო ან ავტო ტექნიკის შეკეთების მხრივ შესაძლებელია ადგილზე შესწავლა; გასაუბრებაზე ჩასაწერად დაგვიკავშირდით ... ელექტრო სამონტაჟო მომსახურება GEO1235171 ელექტრო გაყვანილობა, სანათების მონტაჟი,სამი ფაზა და სხვა (24 საათიანი მომსახურება). იყიდება ქსეროქსის აპარატი GEO1277165 იყიდება ქსეროქსის აპარატი, უშნურო. ფასზე დაგიკლებთ 2$ 5.30ლარი GEO1147742 15 წლის მოქმედ სილამაზის სალონს ესაჭიროება კვალიფიციური ქალის და მამაკაცის სტილისტი. საკონტაქტო პირი ნელი GEO1282496 კერძო საბავშვო ბაღს ესაჭიროება ახალგაზრდა ენერგიული ძიძა(45წლამდე). სამუშაო საათებია 8-30დან 19-00მდე შაბათის ჩათვლით, შესაძლებელია ნახევარი განაკვეთიც. ბაღი მდებარეობს ისანში. GEO1284110 იყიდება, პიანინო, არის კარგ მდგომარეობაში და კარადა-მეორადი. ფასი შეთანხმებით.იხ.სურათები. საკონტაქტო პირი: მაია ჟვანია 593142484 ავეჯი და საყოფაცხოვრებო ტექნიკა GEO1284100 შევიძენ ძველ მეორად ავეჯს ოჯახებიდან და საყოფაცხოვრებო ტექნიკას. GEO1284094 ლაქი შაურმას ესაჭიროება ღამის ცვლაში მოლარე ოპერატორი გოგონები, არ ცოდნის შემთხვწვაში შეგასწავლით სალაროს, დაინტერესების შემთხვევაში დაგვიკავშირდით GEO1284104 ვეძებ სამსახურს,განვიხილავ ყველა შემოტავაზებას ვარ 39 წლის:ვიმუშავებ ძიძად,ასევე საცხობში,მარკეტში.მსურველი დამიკავშირდეს ტელ.592089686 მარი


პატარების "თიხიანი ხელები" - კარიბჭე საგამოფენო დარბაზში იმ დღეს ათასგვარი თიხის ნამუშევარი ვიხილე. ერთი ციდა ავტორების ხელებით შექმნილი ზღაპრის გმირები მნახველს ელოდნენ. მალე დამთვალიერებლებთან ერთად თითქოს თოჯინებიც აკისკისდნენ და გამხიარულდნენ. პატარები გაბრწყინებული თვალებით მიჩვენებენ საკუთარ ნამუშევრებს და სიხარულით მიხსნიან "თიხიანი ხელებით" შექმნილ ამბებს. ბავშვები "თიხიანი ხელების" ხელმძღვანელს, ქალბატონ მაკა მზარეულიშვილს ეხვევიან გარს - ის არის მათი "დამხელოვნებელი". ქალბატონ მაკას საუბარი ვთხოვე: - მე და ჩემმა მეუღლემ, გიგიშა პაჭკორიამ სამხატვრო აკადემიის კერამიკის ფაკულტეტი დავამთავრეთ. დიდებული პედაგოგები გვყავდა, მაგრამ ყველაზე დიდი გავლენა მოახდინეს ალდე კაკაბაძემ და დოდო იაშვილმა. აკადემიის დამთავრებისთანავე ოჯახი შევქმენით. მერე სულ ვცდილობდით ჩვენი საქმე გვეკეთებინა და თიხასთან გვქონოდა შეხება. მამა მოქანდაკე მყავდა და ბავშვობიდან ამ სფეროში ვტრიალებდი. როცა გავიგე, რომ ჩემი ქალიშვილის სკოლაში ხელოვნების გაკვეთილები არ ტარდებოდა, მე შევდიოდი და ვესაუბრებოდი ბავშვებს ხელოვნებაზე. სასწავლო წლის დამთავრების შემდეგ მშობლებმა მითხრეს, - ბავშვებს უნდათ, გაკვეთილებზე თქვენთან, სახლში იარონო. ძალიან გამიკვირდა ამის გაგონება. მართლაც, ჩემი შვილის კლასელებმა დაიწყეს ჩემთან სიარული. ბავშვებთან ერთად სამზარეულოში კერამიკაზე ვმუშაობდით. პატარა ღუმელი გვქონდა და იმაში ვწვავდით თიხას. გაჭირვების დროს ნავთის ლამპებს ვძერწავდით. დღეს მე-15 წლიური გამოფენა გვაქვს. პირველად რომ ჩატარდა თეატრალური ფესტივალი ქალბატონ ქეთი დოლიძის ხელმძღვანელობით, მასშიც ვმონაწილეობდით - ქარვასლაში გამოვფინეთ ნამუშევრები და უცხოელებმა შეიძინეს კიდეც. თიხა ბუნებრივი მასალაა, მასთან ურთიერთობა საგრძნობლად ცვლის ადამიანს. შრომითი თერაპია განსაკუთრებით ბავშვებზე მოქმედებს დადებითად. როცა ნივთი მათთვის მოსაწონი არ გამოდის, ბავშვები ფიქრობენ, ვინმეს ხომ არ ვაწყენინე ან ცუდი რაიმე ხომ არ ვთქვიო. ვარიგებ ხოლმე პატარებს, რომ ერთმანეთს კარგად მოექცნენ, არ გააბრაზონ მშობლები. მათ მოფერებით უნდა გავაკეთებინოთ ყველა საქმე. სიყვარულით გაკეთებულს ეტყობა კიდეც. ძალიან უჭირთ ბავშვებს თავიანთ ნამუშევრებთან განშორება. გასაჩუქებლადაც კი ვერ იმეტებენ. ვინც ჩვენი სახელოსნო დაამთავრა, კვლავ მოდის ხოლმე, ვერ გვთმობენ... ახლა ნამოწაფარის შვილიც მოვიდა სასწავლებლად... სახელოსნოში ბავშვებს 5-6 წლიდან ვიღებთ. თიხაზე მუშაობა არავის უჭირს. სამუშაო პროცესი არის გაცნობა, ბავშვებთან ურთიერთობა. როცა მივცემ თიხას, მათ ხელებს ვაკვირდები, როგორ ამოძრავებენ. ამის მერე უკვე ვიცი, თუ როგორ ვიმუშავო ამ ბავშვთან. ზოგიერთი ბავშვი თიხისაგან თავისი ფანტაზიით აკეთებს ნამუშევრებს, ზოგი - ჩემი მითითებით. თიხა ისეთი რამ არის, რომ შეიძლება არ გამოხვიდე მხატვარი, მაგრამ გააკეთო ლამაზი ნივთი და ხელობა ისწავლო. ადამიანი, განათლებასთან ერთად, ხელობასაც უნდა ფლობდეს. ჩვენ გვაქვს ხელოვნების ისტორიის ძალიან საინტერესო გაკვეთილები. გვყავს ძალიან კარგი პედაგოგი, რომელიც საინტერესოდ მოუთხრობს ბავშვებს ისტორიას. გარდა ამისა, ვასწავლით მსოფლიო კულტურების, ცივილიზაციების ისტორიას. ვცდილობთ, ბავშვებმა ნასწავლი გადმოსცენ მოყოლით. კომპიუტერმა ბავშვების უმრავლესობა სრულიად შეცვალა. წიგნთან ურთიერთობას გადააჩვია. ამას წინათ ზოოპარკში გამოფენა-აქცია გვქონდა ავადმყოფი ბავშვების დასახმარებად. ჩვენმა ბავშვებმა მაშინ კი მოიტანეს თავიანთი ნამუშევრები და გაიმეტეს გასაყიდად. ძალიან მინდა, რომ ასეთი აქცია მომავალშიც მოვაწყოთ. ჯერჯერობით მარტო ერთ ბავშვს დავეხმარეთ. ქალბატონი თამარ მაისურაძე: - რამდენიმე წელია, ჩემი შვილიშვილი თათია ლომიძე ქალბატონი მაკას სახელოსნოში დაგვყავს. არაჩვეულებრივი პედაგოგები ჰყავს. გარდა იმისა, რომ ბავშვები ძერწავენ და ხელოვნებას, სილამაზეს ეზიარებიან, სწავლობენ კიდევ ხელოვნების ისტორიას, ერთმანეთთან ურთიერთობას. ალბათ, გარკვეულწილად გენებმაც იმოქმედა თათიაზე. ბაბუა, გოგი ლომიძე მხატვარი-გრაფიკოსი გახლდათ. იმედი გვაქვს, რომ თათიასაც გამოჰყვება წინაპრების ნიჭი - პატარაობიდანვე შევატყვეთ ხელოვნებისადმი მისწრაფება. თათია ლომიძე, 8 წლის: - ყველაზე მეტად ჩაიდნის გაკეთება მიყვარს. ფორმებში ვაკეთებ ხოლმე. განსაკუთრებით გამხდარ ჩაიდნებს ვაკეთებ. ფერებსაც მე ვარჩევ. კიდევ გოგოებს ვაქანდაკებ. ძალიან მიყვარს ჩემი სახელოსნო და ჩემი პედაგოგები. ახლა გამოფენაზე ჩემი ნამუშევრები გამოვფინე. შოთიკო კოხრეიძე, 6 წლის: - ერთი წელია დავდივარ ამ სახელოსნოში, თითქმის ყველაფერს ვაქანდაკებ. ყველაფრის კეთება მიყვარს. პირველად კუ გამოვძერწე. ახლა გამოვფინე ცხენი, ბუ, ჭიქა, შადრევანზე დელფინი, ჟირაფი. მე თვითონ ვიგონებ ხოლმე ყველაფერს. მინდა უფრო მეტი გავაკეთო...


3 დეკემბერს შშმ პირთა საერთაშორისო დღე აღინიშნება. შშმ პირებმა თბილისში, რუსთაველის გამზირზე მსვლელობა მოაწყვეს და მოითხოვეს, მათი პირობები ისე გაუმჯობესდეს, რომ დამოუკიდებლად ცხოვრება შეძლონ. „ტოტალური უსინათლო ვარ. როგორ ფიქრობთ, ორ ნაბიჯს გადავდგამ პერსონალური ასისტენტის გარეშე? აგერ, ეს ცოტას ხედავს და ამას დავყავარ“, - ფრიდონ ლობჟანიძე გვერდით მდგომზე გვითითებს, რომელიც მცირემხედველია და ისევე სჭირდება მოვლა, როგორც იმ ადამიანს, რომელსაც ახლა სიარულში ეხმარება. 50-მდე ეტლით მოსარგებლე, უსინათლო და სხვა შეზღუდული შესაძლებლობების მქონე პირი დილით ვარდების რევოლუციის მოედანზე შეიკრიბა და პარლამენტისკენ დაიძრა. „დამოუკიდებელი ცხოვრება“ - ეს იყო ძირითადი გზავნილი, რომლითაც შშმ პირები ხელისუფლებას მიმართავდნენ. ისინი ითხოვენ, საქართველოში პერსონალური ასისტენტის პროგრამა დაინერგოს. სწორედ ასისტენტი შეითავსებდა იმ ფუნქციებს, რომელიც დღეს ახლობლებს აქვთ გადანაწილებული, ანუ დაეხმარებოდა ქუჩაში სიარულში, თავის მოვლაში, სხვებთან ურთიერთობაში და ასე შემდეგ. ანა ხაჭაპურიძე უსინათლოა. აქციაზე დედასთან ერთად მოვიდა, მსვლელობისას სწორედ ის უკარნახებდა, სად გზა იყო და სად ტროტუარი. სახლში კიდევ ერთი უსინათლო და ჰყავს, ისიც აქტივისტი, მაგრამ აქციაზე წამოსვლა დღეს ვერ მოახერხა, რადგან დედა ორივეს ვერ მიხედავდა. „ორი უსინათლო შვილით აქ ვერ ვივლიდი. ასისტენტი რომ მყოლოდა, ეს ხომ არ მოხდებოდა“, - თქვა მან. ანა ჰყვება, რომ ფერები ჯერ კიდევ ახსოვს, საკუთარი გარდერობიც იცის და ასისტენტის გარეშეც ჩაიცვამს. ასისტენტი სჭირდება იმისთვის, რომ უკვე ჩაცმულმა სახლიდან გამოსვლაც შეძლოს. ამას მარტო ვერ ახერხებს, ჯერ ერთი, ქუჩებია მოუწყობელი და მეორეც, მაწანწალა ძაღლების ეშინია, რომლებიც შეიძლება მის ხელჯოხზე გაღიზიანდნენ. „შეიძლება შემჭამოს ძაღლმა. ქუჩაში თუ წევს, დავაბიჯებ და, რა თქმა უნდა, გაბრაზდება. პერსონალური ასისტენტი ძალიან გვჭირდება, თან არ შეიძლება, უსინათლოს, ყრუს, ეტლით მოსარგებლეს ერთი და იგივე ასისტენტი ემსახურებოდეს. ყველა საჭიროებისამებრ უნდა გადამზადდეს“. ანის დედა ელენე პაიჭაძე ამბობს, რომ შვილების მომავალზე ისედაც მუდმივად დარდობდა, პანდემიის დროს კი ყველაფერი ორმაგად სანერვიულო გაუხდა. „ახლა ყველაფერი მშობლების ზურგზე გადადის. საშინელი გრძნობაა, როცა ფიქრობ, მე რომ არ ვიქნები, ამათ მერე რა მოუვათო. რაც მეუღლე გარდამეცვალა და მარტო დავრჩი, სულ ამას განვიცდი. პანდემიის გამოც მუდმივად შიშში ვარ, ერთს რამე რომ დაემართოს, მე ორად ხომ არ გავიხლიჩები? საავადმყოფოებში, კოვიდსასტუმროებში ახლობლებს არ უშვებენ და ეს შშმ პირებისთვის ძალიან დიდი პრობლემაა. მაგალითად, ყრუ-მუნჯი რომ ხვდება საავადმყოფოში, ექიმებმა ჟესტური ენა არ იციან. ამ დროს ვიდეომესინჯერით ურთიერთობენ თარჯიმნებთან“. აქციაზე შშმ პირები მოითხოვდნენ სოციალური პაკეტის გაზრდასაც და სარეაბილიტაციო პროგრამებსაც, რომლებიც, მათი თქმით, ახლა მხოლოდ 18 წლამდე პირებისთვის არის ხელმისაწვდომი. „ყველას გაუზარდეს სოციალური პაკეტი 25 ლარით, ჩვენ გარდა“, - ამბობს ფრიდონ ლობჟანიძე. მისი თქმით, ახლა მათი სოციალური პაკეტი 250 ლარია და არაფერში ჰყოფნით. დიდ ცვლილებას ვერც 25 ლარში ხედავს, „მაგრამ მაინც“. თორნიკე კუსიანი, წარმომადგენელი ორგანიზაციისა „ცვლილებები თანაბარი უფლებებისთვის“, ამბობს, რომ შშმ პირს შესაძლოა ბანკში ანგარიშიც კი არ გაუხსნან, თუ დედა არ მიიყვანა. „გზები არ არის მოწყობილი, ეს ქუჩა რომ გადმოვიარეთ, ერთი ეტლით მოსარგებლე ეტლიდან გადმოვარდა. მიწისქვეშა გადასასვლელებში შშმ პირებისთვის თითქოს დაამონტაჟეს ლიფტები, მაგრამ სინამდვილეში არცერთი არ მუშაობს“. სხვა ლოზუნგებს შორის დღეს აქციაზე შშმ პირები სრულფასოვან სექსუალურ ცხოვრებასაც ითხოვდნენ. „ჩემს სხეულს შეუძლია სიამოვნების მიღება“, „სექსუალური ცხოვრება ჩემი უფლებაა“ - ეწერა მათ პლაკატებზე, რამაც აქციის რამდენიმე მონაწილე გააღიზიანა კიდეც. „ესეც ძალიან მძიმე სურათია, როცა ზოგი სწორად ვერ აღიქვამს ჩვენს ლოზუნგს და ჰგონიათ, შეურაცხყოფას ვაყენებთ, - თქვა ორგანიზაციის „კოალიცია დამოუკიდებელი ცხოვრებისათვის“ თავმჯდომარემ გიორგი ძნელაძემ აქციის დასასრულს, როდესაც მსვლელობის მონაწილეები პარლამენტის წინ შეჩერდნენ, - „სექსუალური ცხოვრება ჩემი უფლებაა“ - ამ ლოზუნგმა ბევრი გააღიზიანა. იმ ხალხს, რომელიც ახლა ინსტიტუციებშია ჩაკეტილი, ეს უფლება არა აქვთ და ჩვენ მათი სახელითაც გამოვდივართ. ყველა ფიქრობს, რომ სექსუალური ცხოვრება, რეპროდუქცია შშმ პირებს არ ეხებათ. ეხებათ! პირდაპირ ეხებათ!“


ხშირად დასმული კითხვები:#StopCoV ხშირად დასმული კითხვები: 🔹 ექიმთან ვიზიტი/კლინიკიდან გამოწერის შემთხვევაში (მშობიარობა, დიალიზი, ქიმიოთერაპია, ჰორმონოთერაპია, გადაუდებელი სტომატოლოგია): ► პაციენტებს/თანმხლებ პირს გადაადგილების უფლება აქვს კლინიკის/ექიმის მიერ გამოწერილი ცნობის საფუძველზე (აღნიშნული ცნობა შეიძლება იყოს მატერიალური, ისე ელექტორონული ფორმით, მათ შორის ტელეფონზე გადაგზავნილი ფორმით), დროის ნებისმიერ მონაკვეთში. ► ექიმთან ვიზიტის საჭიროების დროს, ექიმი ადგენს შესაბამის ცნობას მასზედ, რომ პაციენტი ნამდვილად ჩაწერილია მასთან ვიზიტზე/საჭიროებს ექიმთან ვიზიტს. ცნობაში უნდა იყოს მითითებული ვიზიტის დრო და ასევე, სატრანსპორტო საშუალება, რითაც მოხდება გადაადგილება. აღნიშნული ცნობით ავტომობილს ეძლევა ამ კონკრეტული მიზნობრიობით, კონკრეტული დროის მონაკვეთში გადაადგილების უფლება. ► აღნიშნული ცნობა შესაძლებელია გაიცეს ელექტრონულად, მათ შორის მობილურ ტელეფონზე ფოტოსურათის გადაგზავნით. ► იგივე პროცედურით ხდება ექიმის მიერ შესაბამისი ცნობის გაცემა, პაციენტის სამედიცინო დაწესებულებიდან გამოწერისას საჭირო გადაადგილებისთვის. ამ შემთხვევაშიც ექიმი გასცემს ცნობას, რომელშიც უთითებს სატრანსპორტო საშუალებას, მძღოლს და პაციენტის სამედიცინო დაწესებულებიდან გაწერის დროს. 🔹 სოფლის ექიმთან კონსულტაცია: სოფლად მცხოვრებ მოსახლეობას სამედიცინო კონსულტაციის გავლა შეუძლია სოფლის ექიმთან, რომელიც საჭიროების შემთხვევაში გასცემს ცნობას აფთიაქში გადადგილების მიზნით. ცნობაში უნდა იყოს მითითებული ვიზიტის დრო, ასევე, მძღოლის მონაცემები და სატრანსპორტო საშუალება, რითაც მოხდება გადაადგილება. აღნიშნული ცნობით ავტომობილს ეძლევა ამ კონკრეტული მიზნობრიობით, კონკრეტული დროის მონაკვეთში გადაადგილების უფლება. 🔹 სამედიცინო დაწესებულების თანამშრომლების მიზნობრივი გადაადგილება: ► სამედიცინო დაწესებულების თანამშრომლებს მსუბუქი ავტომობილით გადაადგილების უფლება აქვთ, იმ შემთხვევაში, თუ წარმოადგენენ კლინიკის მიერ გაცემულ ცნობას/მოწმობას. ► სამედიცინო დაწესებულების თანამშრომლების ტრანსპორტირების შესაძლებლობა აქვს სხვა პირსაც, თუ ის ასევე ფლობს კლინიკის მიერ გაცემულ ცნობას. ► ცნობა უნდა იყოს სველი ბეჭდით დამოწმებული და მასში მითითებული უნდა იყოს პირის მაიდენტიფიცირებელი მონაცემები (პ/ნ, სახელი, გვარი), დაკავებული პოზიცია, პირის გადაადგილების მარშუტი, ავტომობილის სახელმწიფო ნომერი. 🔹 სამედიცინო დაწესებულებებში დაწესებული საკარანტინო რეჟიმის მოქმედება: ► საქართველოს მასშტაბით არსებულ ყველა სამედიცინო დაწესებულებაში მოქმედებს საკარანტინო რეჟიმი, რაც იმას გულისხმობს, რომ დაწესებულებებში არ დაიშვებიან პაციენტების ოჯახის წევრები ან მნახველები. ► კლინიკაში მყოფი პაციენტის ოჯახის წევრის მიერ საკვების, ან პირადი ნივთებით უზრუნველყოფის შემთხვევაში, სამედიცინო დაწესებულება გასცემს საკუთარ ბლანკზე, ბეჭდით და ხელმძღვანელი პირის ხელმოწერით დამოწმებულ ცნობას, სადაც მითითებულია გადაადგილების მიზნობრიობა (გადააქვს საკვები/პირადი ნივთები კონკრეტული პაციენტისთვის, გადაადგილების ტრაექტორია, საცხოვრებელი მისამართი და კლინიკის მისამართი, გადაადგილების დრო და საათი, გადასაადგილებელი ტრანსპორტის მარკა/მოდელი და სახ. ნომერი, ასევე საჭიროების შემთხვევაში მძღოლის პ/ნ სახელი გვარი). აღნიშნული ცნობა საკვების/ნივთების გადამტან პირს ეგზავნება ელექტრონული ფოსტით, ან აქვს მატერიალური სახით, ან პოლიციას წარუდგენს ტელეფონით (ფოტოს სახით). ► ნივთების კლინიკაში მიტანის შემდეგ, კლინიკა წერილობით, ბეჭდით ადასტურებს, რომ მიიღო ნივთები/საკვები. თუ პირს არ აქვს ამობეჭდილი ცნობა, კლინიკა უბეჭდავს და უდასტურებს ცნობაზე მინაწერით და ბეჭდის დარტყმით, ან გასცემს ახალი ცნობას, რომ აღნიშნულმა პირმა ნამდვილად მიიტანა საკვები/პირადი ნივთები. 🔹 აუტიზმის სპექტრის მქონე პაციენტების გადაადგილება: აუტიზმის სპექტრის მქონე პაციენტების ავტომობილით გადაადგილება, სპეციფიკის გათვალისწინებთ დასაშვებია. ამ შემთხვევაში ავტომობილის მძღოლმა/თანმხლებმა პირმა უნდა წარმოადგინოს ექიმის მიერ გაცემული შესაბამისი ცნობა/ჯანმრთელობის ცნობა, მათ შორის დასაშვებია ელექტრონულიც (მაგ. ტელეფონზე მიღებული ფოტოსურათი). 🔹 დისტრიბუციის განმახორციელებელი პირების გადაადგილება: დისტრიბუციის სატვირთო სატრანსპორტო საშუალებებით გადაადგილებისას სპეციალური ნებართვა საჭირო არ არის. დისტრიბუციის განმახორციელებელ პირები უნდა გადაადგილდნენ M2/M3 ტიპის ავტოსატრანსპორტო საშუალებებით. 🔹 ადგილზე მიტანის - „დელივერი“ სერვისი: საკვები პროდუქტის, სურსათისა და სამედიცინო დანიშნულების საქონლის/ფარმაცევტული პროდუქტის მიტანის ე.წ. „დელივერი“ სერვისების მიწოდება დაშვებულია. 🔹 პირის გარდაცვალებასთან დაკავშირებული (გასვენება, დაკრძალვა) გადაადგილება: პირის გარდაცვალებასთან დაკავშირებული გადაადგილება დაშვებულია ოჯახის წევრებისთვის. აღნიშნულ პირებს უფლება აქვთ მიზნობრივად (პირის დაკრძალვასთან დაკავშირებული საჭიროებები) გადაადგილდნენ, ამ შემთხვევაში მათ თან უნდა ჰქონდეთ გარდაცვალების ცნობის დამადასტურებელი დოკუმენტი/ექიმის ცნობა გარდაცვალების შესახებ (შესაძლებელია ელექტრონული ფორმით). 🔹 რეგიონებში სასოფლო-სამეურნეო სამუშაოების განხორციელების მიზნით გადაადგილება: 27 აპრილამდე, საქართველოს რეგიონებში დილის 6:00-8:00 საათამდე და საღამოს 18:00-19:00-მდე დასაშვებია მსუბუქი ავტომობილებით გადაადგილება, სასოფლო-სამეურნეო სამუშაოების განხორციელების მიზნით. 🔹 სოფლებში სურსათის მაღაზიების დისტრიბუციის მიზნით გადაადგილება: სოფლებში არსებული სასურსათო ობიექტების მეპატრონეებმა, მსუბუქი ავტომანქანით სურსათის მომარაგება/დისტრიბუციის განხორციელების ნებართვისთვის უნდა მიმართონ ადგილობრივ მუნიციპალიტეტს. 🔹 ვეტერინარული სერვისის მიწოდებით მიზნით გადაადგილება: ► ვეტერინარული სერვისის მიმწოდებელი პირების და მცენარეთა დაცვის საშუალებების/რეალიზაციის ობიექტების თანამშრომელთა გადაადგილება დასაშვებია. ► გადაადგილებასთან დაკავშირებულ საკითხებზე აღნიშნულმა პირებმა უნდა მიმართონ გარემოს დაცვისა და სოფლის მეურნეობის სამინისტროს. 🔹 ტვირთების განბაჟებასთან დაკავშირებული გადაადგილება: ► სატრანზიტო ან სხვა ტიპის ტვირთის განბაჟებასთან დაკავშირებული პროცედურების განსახორციელებლად, შესაბამის უფლებამოსილ პირს აქვს მიზნობრივი გადაადგილების უფლება, იმ შემთხვევაში თუ წარადგენს ტვირთთან დაკავშირებულ შესაბამის დოკუმენტაციას. ► საკმარისია დოკუმენტაციის ელექტრონული ფორმით (მაგ. ტელეფონზე მიღებული ფოტოსურათი) წარდგენა. საჭიროების შემთხვევაში, კი. თუ გაქვთ ტემპერატურა, ხველა, სუნთქვის გაძნელება, უნდა ისარგებლოთ სატელეფონო კონსულტაციით, ოჯახის ექიმის კონსულტაცია არის უფასო და დარეკვა 24 საათის განმავლობაშია შესაძლებელი. სამედიცინო დაწესებულებასთან გადაგამისამართებთ 112. ახალი კორონავირუსის (COVID-19) გადაცემა ძირითადად ხდება დაავადებულ ადამიანთან ახლო კონტაქტით, გადაეცემა წვეთოვანი გზით. ახალი კორონავირუსის (COVID-19) ამანათთან შეხებით გადადება არ დაფიქსირებულა. ახალი კორონავირუსის (COVID-19) გამო გაზრდილია მოთხოვნა პირბადეებზე, რამაც მსოფლიოში გამოიწვია დეფიციტისა და ფასის პრობლემა. მიმდინარეობს სამუშაოები, რომ აღნიშნული პრობლემა მოგვარდეს. სადიაგნოსტიკო ტესტი (ანალიზი) ტარდება, თუ ექიმის მიერ ინფექციის არსებობაზე გაჩნდება ეჭვი. ახალ კორონავირუსზე, სადიაგნოსტიკო კვლევები მათ შორის სპეციფიკური სრულად ფინანსდება სახელმწიფოს მიერ. ყველა მოქალაქე, რომელიც შემოდის ქვეყანაში, ვალდებულია იყოს იზოლაციაში. იზოლაციის წესი თანაბრად ვრცელდება საზღვარზე შემოსულ ყველა პირზე, განსაზღვრულია 14 დღით და გულისხმობს თავდაპირველ კარანტინს და შემდეგ შესაძლო თვითიზოლაციას. ყველა მოქალაქე, რომელიც შემოდის ქვეყანაში, ვალდებულია იყოს იზოლაციაში. იზოლაციის წესი თანაბრად ვრცელდება საზღვარზე შემოსულ ყველა პირზე, განსაზღვრულია 14 დღით და გულისხმობს თავდაპირველ კარანტინს და შემდეგ შესაძლო თვითიზოლაციას. მოქალაქე იქნება კარანტინში, თუ თვითიზოლაციაში - გადაწყდება მას შემდეგ, რაც ეპიდემიოლოგი შეამოწმებს მის ჯანმრთელობის მდგომარეობას, ასევე თუ პირის საცხოვრებელი ადგილი ეპიდემიოლოგის შეფასებით შეესაბამება თვითიზოლაციის მოთხოვნებს, პირი ინსტრუქციის გაცნობის შემდეგ იგზავნება სახლში, სადაც განხორციელდება მისი პერიოდული კონტროლი ეპიდემიოლოგის და შსს შესაბამისი დეპარტამენტის წარმომადგენლის მიერ,თვითიზოლაციის წესის დარღვევის შემთხვევაში გადაყვანა მოხდება იძულებით კარანტინში. თუ პირის საცხოვრებელი ადგილი ეპიდემიოლოგის შეფასებით არ შეესაბამება თვითიზოლაციის მოთხოვნებს,დარჩება საკარანტინო სივრცეში. მიმდინარე წლის 10 აპრილიდან გამკაცრდა პირობები და ყველა მოქალაქე, რომელიც შემოდის რისკის ჯგუფის ქვეყნიდან/რეგიონიდან, არის კონტაქტი დადასტურებული შემთხვევის ან covid-19-თვის დამახასიათებელი სიმპტომებით მოხვდა სამედიცინო დაწესებულებაში, გაწერის შემდეგ გადის სავალდებულო კარანტინს. თვითიზოლაცია განიხილება ინდივიდუალურად, მხოლოდ გამონაკლის შემთხვევაში, მხოლოდ განსაკუთრებული საჭიროებების მქონე პირთათვის და გადაწყვეტილების მიღება ხდება შესაბამისი სამსახურების მიერ. რეკომენდაციები თვითიზოლაციაში მყოფი პირებისთვის ვრცლად იხილეთ ბმულზე: https://www.moh.gov.ge/uploads/files/2020/Failebi/Danarti_N11_korona.pdf თუ საკარანტინო ზონაში მოთავსებული პირი დასაქმებულია, ჯანდაცვის სამინისტრო უფლებამოსილია, ასეთ პირებზე, მოთხოვნის შემთხვევაში, გასცეს საავადმყოფოს ფურცლის ტოლფასი ცნობა. ამ ეტაპზე ახალი კორონავირუსის (COVID-19) გავრცელების მაღალი რისკის ქვეყნებია ჩინეთი, ირანი, იტალია, სამხრეთ კორეა, გერმანია, ესპანეთი, ავსტრია, საფრანგეთი, შვეიცარია, ნორვეგია, დანია, აშშ და დიდი ბრიტანეთი. ძირითადი რეკომენდაციებია: ხელების ხშირი დაბანა; სახეზე/ თვალში / პირზე ხელის შეხებისგან თავი არიდება; ჰიგიენის დაცვა; ხველისა და ცემინების ეტიკეტის დაცვა; ქუჩაში ცხოველებთან ახლო, დაუცველი კონტაქტისგან თავის შეკავება. - კორონავირუსის დადასტურებული შემთხვევა - 566 - მათ შორის გამოჯანმრთელებული - 207 - მათ შორის გარდაცვლილი - 7 - კარანტინის რეჟიმში - 5025 - სტაციონარში მეთვალყურეობის ქვეშ - 540 - *უცხოეთიდან სამკურნალოდ გადმოყვანილი საქართველოს მოქალაქეები - 3 მონაცემები განახლდება ყოველდღიურად


ჩემი საყვარელი ლექსები ♥ | თათიას ბლოგი ♥♥ ლია სტურუა- “გინდა პოეტობა”? » ჩემი საყვარელი ლექსები ♥ March 12, 2012 by თათია მე მინდა შემოგთავაზოთ ჩემი საყვარელი ლექსები, რომლებიც ძალიან მიყვარს ♥ გალაკტიონ ტაბიძე- უსიყვარულოდ მირზა გელოვანი -ნუ მწერ ნუ მომწერ. ისეც ვიცი, რა გვარი თუ გაზაფხულებს შევხვდებით ერთად, – გეტყვი, რომ მოვედ ბროძლანახული გაზაფხულია... შენს თითებზე ცოცხლობს აპრილი! ციდან კოკორზე დაფენილი მხვდება აისი... დაისს ეპნევა უმოწყალოდ ატმის ყვავილი... დაზაფრულია, ეს სურნელი ჩნდება მაისში! თბილი ჰაერი, წვიმისაგან ქუჩა ნატიფი, სველი, წაშლილი ყველა კაცის თითო ნაბიჯი... ეს სიცოცხლე კი მზის სხივებით გადანაფიქრი ხეტიალშიც კი თავს მახსენებს ფერით, ხალისით! გაზაფხულია... როგორ მიყვარს ჟრჟოლვა აპრილის! მომწონს ამ მარტის არეული განცდა წადილის! აღმაფრთოვანებს ვარდობისთვის ქარის მანდილი... ხო, გაზაფხულდა! სიყვარული მოდის აშლილი! აკაკი წერეთელი-სულიკო ვერ ვნახე... დაკარგულიყო!... “სადა ხარ, ჩემო სულიკო?!” ობლად რომ ამოსულიყო; “შენ ხომ არა ხარ სულიკო?!” თითქოს სთქვა: “დიახ, დიახო!” “ეგ არის, რასაც ეძებდი, სამად გაშლილა ის ერთი: თქვენ ერთმანეთი რადგანაც ამ ქვეყნად შეგიყვარდათო”. მენიშნა... აღარ დავეძებ აღარც შევჩივი ქვეყანას, ვარსკვლავს შევყურებ ლხენითა, და რასაცა ვგრძნობ მე იმ დროს, დღემდი რომ მწარედ კრულ იყო, ახლა კი ვიცი, სადაც ხარ, სამგან გაქვს ბინა, სულიკო!.. ტერენტი გრანელი-გაზაფხულის საღამო უდაბნოში წვება ქარი, ქვიშას ისხამს მშრალ სხეულზე, რა ვუყოთ, რომ არ ჩანს ნამი. მიდის მოდის ქარავანი, პირამიდებს ასდით ალი, კაცსა სფინქსის შემხედვარეს, შეშურდება სახე წყნარი.. უსაშველო სიმშვიდეა, ხმის გამცემი არსად არვინ, სევდა შავით შემოსილა, ჩადრის შიგნით მოსჩანს ქალი. რა აწუხებს, რა ჯიშისა, მხოლოდ სფინქსის ხედავს თვალი, ცხელი სილა მხურვალე მზე, მიდის მოდის ქარავანი.. თორნიკე ნაროზაული-ადიდეთ უფალი ადიდეთ უფალი ცანო ცათანო! ადიდეთ უფალი ზღვიდან და ზეციდან! ადიდეთ უფალი მელავ და ქათამო! ადიდეთ უფალი ციდან და ზე ციდან! ადიდეთ უფალი მთვარევ და ვასრკვლავნო! ადიდეთ უფალი თოვლო და მზეებო! ადიდეთ უფალი ყოველნო მაშვრალნო! ადიდეთ უფალი წლებო და დღეებო!!!! ადიდეთ უფალი წყლებო და მიწებო! ადიდეთ უფალი სეტყვავ და ქარებო! ადიდეთ უფალი ფოთლებო, წიწვებო! ადიდეთ უფალი კაცებო, ქალებო!!! ადიდეთ უფალი სეტყვავ და ქარბუქო! ადიდეთ უფალი თოვლო და წვიმებო! ადიდეთ უფალი გალობით ჭაბუკნო! ადიდეთ უფალი სინათლის სხივებო!!! ადიდეთ უფალი მთებო და ველებო! ადიდეთ უფალი ხეებო, კედრებო! ადიდეთ უფალი სიმართლის მცველებო! ადიდეთ უფალი სიმართლის მხედრებო!!! ადიდეთ უფალი მხეცო და ფრინველო! ადიდეთ უფალი ცის ანგელოსებო! ადიდეთ უფალი ბოლოვ და პირველო! ადიდეთ უფალი გალობით მგოსნებო!!! ყოველმა სულდგმულმა ადიდოს უფალი! და სული შესწიროს – შესწიროს არსება! ადიდოს ბაგემ და ადიდონ ენებმა! ადიდოს უფალი გულების სასვებამ!!! ნიკოლოზ ბარათაშვილი-სული ობოლი ოხვრა არის შვება უბედურისა! ვახუშტი კოტეტიშვილი- მთაწმინდიდან დევნილი მთაწმინდიდან დევნილი იეთიმ გურჯთან ახლო. ერთი ჭიქა მაღირსე, ხმა ყელში გაჩხერილი ჩემს თავს ვუთხრა: გამაგრდი, კოჭლობით არ მოკვდები, სულ ეს არა არის, ეს მხოლოდ ნაწილია იმ ლექსებისა რომელიც ძალიან მიყვარს და ყოველთვის ვკითხულობ:) ეს ადამიანები უკვდავნი არიან თვისი შემოქმედებით , ხოლო რაც შეეხება ახალბედა მწერლებს მე მათ ვუსურვებ გაძლიერებას, მეტი და მეტი კარგი ლექსის შექმნას ...♥ on March 13, 2012 at 1:59 pm | Reply irma zaqariashvili კარგი ლექსებია , მომწონს on March 13, 2012 at 7:00 pm | Reply makarusishvili დავტკბი რა კარგია თათოო :* on March 20, 2012 at 6:23 pm | Reply temko ჩემი სუსტი წერტილი❤ on March 20, 2012 at 6:39 pm | Reply თათია ილურიძე on March 21, 2012 at 9:05 am | Reply poezia123 Reblogged this on poezia.


ბორის ჯონსონი: ჩვენ ვერ ვისწავლეთ რუსული აგრესიის გაკვეთილები... საქართველოში 2008 წელს, უკრაინაში 2014 წელს – გზავნილი ბორის ჯონსონი: ჩვენ ვერ ვისწავლეთ რუსული აგრესიის გაკვეთილები... საქართველოში 2008 წელს, უკრაინაში 2014 წელს დიდი ბრიტანეთის პრემიერ-მინისტრმა ბორის ჯონსონმა „ნიუ-იორკ თაიმსთან“ ინტერვიუში განაცხადა, რომ ვერ ისწავლეს რუსული აგრესიის გაკვეთილები საქართველოში 2008 წელს, უკრაინაში 2014 წელს და თუნდაც სოლსბერის ქუჩებში. მისი თქმით, ძალიან დიდი ხანია, მეორე ლოყა მიუშვირეს. ჯონსონის თქმით, პრეზიდენტმა ბაიდენმა გამოიჩინა დიდი ლიდერობა, იყო კონსულტაციები, მოკავშირეების მოწვევა. ევროკავშირმა მნიშვნელოვანი ძალისხმევა გაიღო. ევროპის ათობით ქვეყანა უკრაინის შეიარაღებულ ძალებს თავდაცვით აღჭურვილობას უგზავნის. ” მაგრამ საკმარისი გავაკეთეთ უკრაინისთვის? გულწრფელი პასუხი არის – არა. ვლადიმერ პუტინის აგრესია უნდა ჩავარდეს და ჩაითვალოს წარუმატებლად. პუტინი ცდილობს, გაანადგუროს საერთაშორისო ურთიერთობების საფუძვლები და გაერო-ს წესდება: ერების უფლება, გადაწყვიტონ საკუთარი მომავალი. მისი თავდასხმა უკრაინაზე დაიწყო შეთხზული საბაბით და საერთაშორისო სამართლის უხეში დარღვევით. ის კიდევ უფრო იძირება, ომის დანაშაულებსა და მშვიდობიანი მოსახლეობის წინააღმდეგ წარმოუდგენელი ძალადობის საშინელ კამპანიაში. ჩვენ ვერ ვისწავლეთ რუსული აგრესიის გაკვეთილები. ძალიან დიდი ხანია, მეორე ლოყა მივუშვირეთ. ვერავინ იტყვის, რომ არ გაგვაფრთხილეს: ჩვენ ვნახეთ, რა გააკეთა რუსეთმა საქართველოში 2008 წელს, უკრაინაში 2014 წელს და თუნდაც სოლსბერის ქუჩებში. ჩემს ბოლო ვიზიტებზე, პოლონეთსა და ესტონეთში, ჩემს კოლეგებთან საუბრისას, მე ვიცი, რამდენად მწვავედ გრძნობენ ისინი საფრთხეს“, – განაცხადა ჯონსონმა. ტესტირების გარეშე იზოლაციაში ირაკლი ქადაგიშვილი: ჩვენ უკრაინასთან დაკავშირებულ კონფლიქტში შუბის წვერზე არ უნდა ვიყოთ, რა გვინდა, რუსეთის აგრესიის ნაწილი საქართველოსკენ მოვმართოთ?!


text: პროგრამის მიზანი: პროგრამა მიზნად ისახავს მაღალკვალიფიციური მაგისტრის მომზადებას ქართულ ენასა და ლიტერატურაში. ამ მიზნის მისაღწევად შეისწავლება ქართული ენისა და ლიტერატურის მნიშვნელოვანი და პრობლემური საკითხები, რის საფუძველზეც ხდება საბაკალავრო დონეზე ქართულ ენასა და ლიტერატურაში მიღებული ცოდნის შემდგომი გაღრმავება და მეცნიერული კვლევა-ძიებისათვის საჭირო უნარ-ჩვევების გამომუშავება; პროგრამაში ჩართული აკადემიური რესურსისა და სასწავლო კომპონენტების ერთობლიობა უზრუნველყოფს კურსდამთავრებულის შესაძლებლობას, გააგრძელოს სწავლა სადოქტორო საფეხურზე შესაბამისი ან მომიჯნავე სპეციალობით. პროექტებისმომზადება; ვერბალურიმეთოდი; შესაბამისიმასალისმოძიებაელექტრონულფორმატში; გუნდურიმუშაობისმეთოდი. ღრმა და საფუძვლიანი ცოდნა ლინგვისტიკის თანამედროვე თეორიების და კვლევის მეთოდებისა. ტექსტის შედარებითი ანალიზის პრინციპების ცოდნა; გაცნობიერებული ექნება საერთოისტორიულ კონტექსში მხატვრულ-ლიტერატურული აზროვნების განვითარების ზოგადი კანონები და თანამედროვე "ცივილიზაცითა ინტეგრაციის" პროცესში "კულტურათშორისი დიალოგის" მნიშვნელობა. ქართული ენის, როგორც ქართული კულტურის პროდუქტისა და მნიშვნელობის ცოდნა. გაცნობიერებული ექნება ენისა და ეროვნული კულტურის ურთიერთმიმართების, ენისა და ერის, ენისა და საზოგადოების, ენისა და აზროვნების და საერთოდ, ენისა და კულტურის ურთიერთმიმართების საკითხები. ეცოდინება შესაბამისი ენობრივი მოვლენების სინქრონიული აღწერა და ანალიზი. შეეძლება მულტილინგვიზმის ფენომენის არსისა და სირთულის წარმოჩენა, ასევე ამ უკანასკნელის როლისა გარკვეული ტიპის ენობრივი პოლიტიკის ჩამოყალიბებაში. ქართული ენის დიალექტების სისტემური (ფონეტიკურ-მორფოლოგიურ-ლექსიკური) ცოდნა; გაცნობიერებული ექნება, როგორია ქართული დიალექტების მიმართება სალიტერატურო ენასთან; ენობრივი პოლიტიკის ძირითადი თეორიებისა და მეთოდების ცოდნა, რომლებიც დღესდღეობით გამოიყენება ენობრივი პოლიტიკის კვლევისას. ენობრივი პოლიტიკის დარგის ჩამოყალიბებისა და განვითარების, ენისა და ნაციონალიზაციის, ენისა და ეთნიკურობის, ენობრივი, კორპუსისა და ენის მიღების დაგეგმარების, ენობრივი მენეჯმენტის ცოდნა. ქართული ზმნის სტრუქტურისა და კონსტრუქციის, უღლების ტიპებად დაყოფის გრამატიკული კრიტერიუმის, შესაბამისი პარადიგმების შედგენის საფუძვლიანი ცოდნა. გაცნობიერებული ექნება სახელისა და ზმნის სინტაქსური ურთიერთობის მექანიზმი და ამ ურთიერთობების არსებითი განსხვავებები ინდოევროპული ენების შესიტყვების სინტაქსური მექანიზმთან. გააზრებული ქართული მწერლობისა და მსოფლიო ლიტერატურული პროცესის ურთიერთმიმართების საკითხი. ძველი, ახალი და უახლესი ქართული მწერლობის ადგილი მედიევისტიკისა და მსოფლიო ლიტერატურის ისტორიაში. ექნება ქართული ლიტერატურული პროცესის სწორი ინტერპრეტირების ცოდნა; გაცნობიერებული ექნება, რომ ქართული მწერლობა ყოველთვის ღია კულტურული კონსტრუქცია იყო მსოფლიო თუ ევროპულ ლიტერატურულ სივრცეში მიმდინარე პროცესებისთვის. გააზრებული ექნება ქართული მწერლობის (უძველესი დროიდან დღემდე), როგორც ორიგინალური და ფასეული ერთეულის მნიშვნელობა საერთაშორისო ლიტერატურული პროცესის ჰორიზონტის გაფართოების საქმეში. ინგლისური ენის ზოგადი გრამატიკისა და პროფესიულ-დარგობრივი ლექსიკის სინთეზური ცოდნა B2+ დონეზე; ინგლისურენოვანი მხატვრული ლიტერატურის ნიმუშების ანალიზის ცოდნა; დამოუკიდელად შეეძლება კონტაქტური კავშირებისა და ტიპოლოგიური მიმართებების კომპლექსური შესწავლა და ორიგინალური იდეების განვითარება. შეძენილი ცოდნისა და უნარების გამოყენება მულტიდისციპლინურ კონტექსტში; პრობლემის კრიტიკულად შეფასება და გადაჭრა; შესაბამისი ლიტერატურათმცოდნეობითი სამეცნიერო-ტერმინოლოგიური აპარატით ოპერირება. ლიტერატურის კრიტიკულად წაკითხვისა და კვლევისათვის მნიშვნელოვანი საკითხების იდენტიფირების, სამეცნიერო პუბლიკაციების მოძიებისა და დამუშავების, მათი ანალიზის უნარი. უახლესი მეთოდებისა და მიდგომების გამოყენებით კვლევის დამოუკიდებლად წარმართვის და შედეგების ადეკვატურად გადმოცემის უნარი. კონკრეტული ლიტერატურული ტექსტის (განურჩევლად ტექსტის მოდელისა, შექმნის დროისა, ავტორისა და ა. შ.) კონტექსტის, ლიტერატურული მიმდინარეობის კუთვნილების დადგენისა და მახასიათებლების დიფერენცირების უნარი; ქართველ მწერალთა შემოქმედებითი მემკვიდრეობის მსოფლიო ლიტერატურული პროცესების დამოუკიდებელად კვლევის უნარი; ქართველ ავტორთა შემოქმედების პრობლემატიკაზე მუშაობისას კვლევის უახლესი მეთოდებისა და მიდგომების გამოყენების უნარი; ქართული ზმნის შესწავლის სფეროდან ამა თუ იმ საკითხის დიაქრონიული და სინქრონიული ასპექტით კვლევის უნარი; მიღებული ცოდნის საკითხთა ინტერდისციპლინარულ კვლევებში გამოყენების უნარი. რთული და არასრული ინფორმაციის (მათ შორის, უახლესი კვლევების) კრიტიკული ანალიზის საფუძველზე დასაბუთებული დასკვნების ჩამოყალიბების უნარი; ქართული ენისთვის დამახასიათებელი მონაცემების განმარტებისა და მათი ანალიზის საფუძველზე დასაბუთებული დასკვნების ჩამოყალიბების უნარი. ქართული ლიტერატურის (უძველესი პერიოდიდან დღემდე) ძირითადი ტენდენციების კრიტიკული ანალიზის საფუძველზე დასაბუთებული დასკვნების ჩამოყალიბების უნარი; ანალიზისა და სინთეზის საფუძველზე ინფორმაციის კრიტიკულად გააზრების, ძირითადი და დამხმარე საინფორმაციო წყაროების მნიშვნელობის განსაზღვრის, სხვადასხვა შეხედულების შედარების, უახლეს მონაცემებზე დაყრდნობით ინფორმაციის ინოვაციური სინთეზისა და საკუთარი დასკვნების ჩამოყალიბება და დასაბუთების უნარი; პრობლემის გადაჭრის გზის პოვნის; ადეკვატური გადაწყვეტილების მიღების უნარი. ქართული ფილოლოგიის სფეროსათვის რელევანტურ საკითხებთან დაკავშირებით საკუთარი დასკვნების, არგუმენტებისა და კვლევის შედეგად მიღებული მონაცემების გაზიარების უნარი აკადემიურ თუ პროფესიულ საზოგადოებასთან ქართულ და ინგლისურ ენებზე; შესაბამისი ენობრივი მოვლენების სინქრონიული აღწერისა და დასმულ საკითხებზე მსჯელობის უნარი; დებატებში, დისკუსიებსა და საჯარო განხილვებში (ქართულ და ინგლისურ ენებზე) არგუმენტირებული თვალსაზრისის წარმოჩენის უნარი; ციფრულ, ბეჭდვით ბიბლიოთეკებსა და ინტერნეტ–წყაროებში ინფორმაციის განთავსებისა და გავრცელების უნარი. ინგლისურ ენაში განვითარებული ექნება ენობრივი აქტივობის ოთხივე ასპექტი - კითხვა, აუდირება, წერითი და ზეპირი კომუნიკაცია - B2+ დონეზე. შეძლებს კოლეგებთან საქმიან კომუნიკაციას (ზეპირი/წერილობითი) დარგობრივ საკითხებთან დაკავშირებით. პროგრამის დეტალები: ... სწავლების ორგანიზების თავისებურებები: მაგისტრის აკადემიური ხარისხის მოსაპოვებლად ქართულ ფილოლოგიაში სტუდენტმა საჭიროა დააგროვოს 120 ECTS, რაც გულისხმობს ძირითადი საგნების ბლოკს – 96 ECTS (მათ შორის სამაგისტრო ნაშრომის მომზადება და დაცვა – 30 ECTS), არჩევითი საგნების ბლოკს - 24 ECTS.


source: wikipedia

text: ევალდ აავი (; დ. , რეველი (ახლანდ. ტალინი) — გ. 21 მარტი, 1939, იქვე) — ესტონელი კომპოზიტორი და საგუნდო დირიჟორი. 1926 დაამთავრა ტალინის კონსერვატორია; პირველი მნიშვნელოვანი ესტონური ოპერის "ვიკინგების" (დაიდგა 1928) ავტორი. დაწერილი აქვს სიმფონია (1938), სიმფონიური პოემა "სიცოცხლე" (1934), მრავალი სიმღერა და საგუნდო ნაწარმოები. ლიტერატურა სქოლიო ესტონელი კომპოზიტორები


სააღდგომო სამდღეურის მეორე, იესოს ჯვარზე სიკვდილის მოიხსენიების დღე. ლიტურგიაში დიდი პარასკევი არა გლოვისა და ტირილის, არამედ იესოს მსხვერპლშეწირვის, ხსნის წყაროს, ჭვრეტის დღეა. ეკლესია უფლის გამარჯვებულ სიკვდილს აღნიშნავს. უძველესი ტრადიციის თანახმად, ეკლესია დიდ პარასკევს ევქარისტიულ მსახურებას არ ატარებს. ამ დღის ლიტურგიის უმთავრესი, ძირეული ელემენტია ღმრთის სიტყვის გამოცხადება. მსახურება სამი ნაწილისაგან შედგება: ა) ღმრთის სიტყვის ლიტურგია სამი საკითხავით, რომელთა შორისაა თხრობა იესოს ვნებისა და სიკვდილის შესახებ (იოან. 18-19); ბ) ჯვრის თაყვანისცემა; გ) ზიარება. რაკიღა ამ დღეს ევქარისტიული მსახურება არ ტარდება, საკურთხეველზე სრულიად არაფერი დევს: არც ჯვარი, არც შანდლები და არც გადასაფარებელი. გარდა ამისა, მორწმუნეებმა უნდა დაიცვან მარხვა და უარი თქვან ხორცის მიღებაზე. Source: პეტროზილო, პიერო. ქრისტიანობის ლექსიკონი/პიერო პეტროზილო; [იტალ. თარგმნა მარიკა სააკაშვილმა; რედ. მერაბ ღაღანიძე; სულხან-საბა ორბელიანის სასწ. უნ-ტი, ქრისტ. თეოლოგიისა და კულტ. ცენტრი]. - თბ.: სულხან-საბა ორბელიანის სასწ. უნ-ტის გამოც., 2011. - 434გვ.; 24სმ.. - ყდაზე: ბერნარდო დადი „ნეტარი ქალწული მარიამის გვირგვინით შემკობა“. - ISBN: 978-9941-0-3408-4


საკები საკები (ძვ. სპარს. Sakā, ძვ. ბერძნ. Eάkaι, ლათ. Sacae) — ირანულენოვანი მესაქონლე და ნახევრადმესაქონლე ტომების კრებითი სახელი ძვ. წ. I ათასწლეულისა და ახ. წ. პირველი საუკუნეების ანტიკურ წყაროებში. სექციების სია საკების ჯგუფები[რედაქტირება | წყაროს რედაქტირება] ძველი ირანული წარწერების მიხედვით საკების 4 ჯგუფი არსებობდა: - საკი–ხაომავარგები — „გამაბრუებელი სასმელის ხაომის მხარშავები“, მცხოვრებნი მდ. მურგაბის ხეობაში. (მოიხსენებიან ჰეროდოტესთან და სხვა უძველეს ავტორებთან). - საკი–ტიგრაჰაუდა — „წვერიანი ქუდებით“ (დარიოს I–ის ბეჰისტუნის კლდის წარწერა. ცხოვრობდნენ ტიან-შანის მთისწინეთში. - საკი–პარადარაიები — „რომლებიც ზღვისა და მდინარის სანაპიროებზე ცხოვრობენ“. - საკი–პარასუგუდამები — „სოგდიანელები“, რომლებიც ცხოვრობდნენ არალის ზღვის აუზში და სირდარიის და ამუდარიის ვაკეებზე. თუმცა აღნიშნული დაყოფა პირობითია, რადგან სინამდვილეში მრავალი შუააზიელი მესაქონლე ტომები რიტუალური მიზნებისათვის ხარშავდნენ ხაომს, წვერიანი ქუდები იყო დუნაიდან ბაიკალამდე განფენილი ყველა მესაქონლე ხალხების დამახასიათებელი თავსაბურავი, მათ შორის უახლოეს პერიოდამდეც კი. მაშასადამე, საკების ასეთი დაყოფა უფრო ზუსტად გამოხატავს უცხოელების თვალით დანახულ მოსახლე 1000 ბას (მოცემულ შემთხვევაში – სპარსელებს). რომელია საკების ტომთა ნამდვილი სახელი? უცნობია. მათი ზოგიერთი სახელი დღესაც შემონახულია ისტორიაში: კერძოდ, მასაგეტები, დაი (დაჰი, დაგი, დაკი), აპასიაკები, პარნები, კანგჰები და სხვ. ძველბერძნული წყაროები საკებს „ძლიერ მამაკაცებად“ მოიხსენიებს. სკვითებთან მსგავსების გამო ძველი ბერძენი ავტორები მათ „აზიელ სკვითებს“ უწოდებენ. საერთო ცნობები[რედაქტირება | წყაროს რედაქტირება] საკების ცხოვრების წესი და მატერიალური კულტურა (ნამარხი მასალების მიხედვით) ძალიან ახლოს დგას სკვითურთან. სამარხში აღმოჩენილი სამკაულები დამზადებულია ე.წ. სკვითური "ცხოველური ორნამენტის სტილით". თანამედროვე სამეცნიერო ლიტერატურაში საკებს მიაკუთვნებენ არალისპირეთის, ცენტრალურ აზიის ჩრდილოეთ და აღმოსავლეთ რეგიონების, ყაზახეთისა და სამხრეთ ციმბირის ხალხებს, რომლებიც გამოირჩევიან კულტურით ახლობელი მასაგეტების და ჩრდილოეთ შავიზღვისპირელი სკვითებისაგან. ჩრდილოეთ შავიზღვისპირელი სკვითებისაგან განსხვავებით საკებისა და მასაგეტების მატერიალური კულტურა არ განიცდის ელინიზმის გავლენას, ამიტომ ზოგჯერ მათ აღსანიშნავად იყენებენ ტერმინს "საკო–მასაგეტური კულტურის წრე". საკების ცხოვრების წესი იყო მომთაბარე–მესაქონლეობა. ამ საქმიანობას ეწეოდნენ ყაზახეთის სტეპების ცენტრალურ და დასავლეთ ნაწილებში. სტეპებსა და ნახევრად სტეპებში მისდევდნენ, ასევე, მეაქლემეობას. აქლემი გამოიყენებოდა, როგორც ტვირთმზიდავი ცხოველი. ყველაზე ნაკლებ როლს საკების მეურნეობაში ასრულებდა მსხვილფეხა რქოსანი პირუტყვი. ყაზახეთის სამხრეთში და სირდარიის ხეობაში ვითარდებოდა მიწათმოქმედება. ქრ. შ.მდე VII-III საუკუნეებში საკების ტომები გაერთიანდნენ კავშირებად. კავშირების სათავეში იდგნენ უხუცესები. მათ უწოდებდნენ მეფეებს. მეფეებს ირჩევდა უხუცესთა კრება. სახელმწიფოებრივი მნიშვნელობის საქმეები განიხილებოდა საერთო კრებაზე. მეფე ანაწილებდა საძოვრებსა და სხვა მიწებს ტომებსა და გვარებს შორის. საკი ქალები არ სარგებლობდნენ მამაკაცებთან თანაბარი უფლებით. ამ თვალსაზრისით, ძველი საბერძნეთის და მოგვიანებით ძველი რომის ქალები ბევრად უფრო მეტ თავისუფლებას ფლობდნენ. საკი ქალების მდგომარეობა შეიძლება დავახასიათოთ, როგორც დასავლელ და აღმოსავლელ ქალთა შორის შუალედური ეტაპი. ცნობილია, დედოფალ ზარინას სახელი. ასევე, ცნობილია მასაგეტების დედოფალ ტომირისის სახელი, რომელიც მისი მეუღლის სიკვდილის შემდეგ ფლობდა ხელისუფლებას. საკების საზოგადოება სამ ფენად იყოფოდა: - მეომრებად - ქურუმებად - ვაჭრებად ყველა მათგანს ჩაცმულობის თავისი ტრადიციული ფერები ჰქონდა. მაგ: მეომრებს – წითელი; ქურუმებს – თეთრი; ვაჭრებს – ყვითელი და ლურჯი; მეომართა გვარიდან გამოდიოდნენ უხუცესები და მეფეები. მეფე ითვლებოდა ცასა და დედამიწას შორის შუამავლად. გაზაფხულობით მეფე გამოაცხადებდა პირველი ლაშქრობის დაწყებას, რაც წარმოადგენდა მის კავშირს ხალხთან. ტომის უხუცესებისათვის მეომრების არსებობა უფრო მომგებიანი იყო. ტყვეები ხდებოდნენ მონები და მათ გამოიყენებდნენ საოჯახო მეურნეობაში. საკების საზოგადოებრივი წყობა წარმოადგენდა სამხედრო ტიპის დემოკრატიას. საკების ყორღანული ტიპის სამარხები ყველაზე დიდი რაოდენობით დაფიქსირებულია ზამთრის საძოვრების რაიონებში, რომელსაც ძველი მესაქომლეები განსაკუთრებულად მიაგებდნენ პატივს. საკებს ჰქონდათ სავაწრო კავშირები ალტაის, ციმბირის, ევროპის და აღმოსავლეთის ხალხებთან. ქრ.შ.მდე I ათასწლეულში ამოქმედდა "სტეპის გზა", რომელიც გადაიჭიმა შავიზღვისპირეთიდან მდ. დონის ნაპირებამდე. ამ გზაზე მდებარეობდა სარმატების მიწები სამხრეთ ურალისპირეთში, ირტიშთან, ალტაიზე აგრიპეების ქვეყანა, ზემო ირტიშზე მდებარე დასახლებული რეგიონები და ზაისანის ტბა. ამ გზით ვრცელდებოდა აბრეშუმი, მატყლი, ტყავი, ირანული ხალიჩები, ძვირფასი ლითონების ნაკეთობები. ძვირადღირებული აბრეშუმის გავრცელებაში მონაწილეობდნენ საკებისა და სკვითების მესაქონლე ტომები. მათი შუამავლობით იმ დროისათვის ნაწარმი ხვდებოდა ცენტრალურ აზიასა და ხმელთაშუაზღვისპირეთში. ისტორია[რედაქტირება | წყაროს რედაქტირება] ძვ. წ. VI–V ს.ს. მიჯნაზე საკების ტომთა ნაწილი დაიმორჩილეს აქემენიდმა მეფეებმა. მათი დაპყრობა აღწერილია დარიოს I–ის ბეჰისტუნის კლდის წარწერაში. სპარსული არმიის შემადგენლობაში საკები მონაწლეობას იღებდნენ ბერძნულ–სპარსულ ომებში, კერძოდ, მარათონის ბრძოლაში. ალექსანდრე მაკედონელის მიერ სპარსეთის იმპერიის დაპყრობის შემდეგ საკების ტომთა ერთი ჯგუფი შეიჭრა სელევკიდების სატრაპიაში, კერძოდ პართიაში ძვ.წ. III ს. და დიდი როლი ითამაშა პართიის სამეფოს ჩამოყალიბებაში. პარნების ტომის ბელადი არშაკი ხდება პართიის სამეფოს არშაკიდების დინასტიის დამაარსებელი. საკების ტომთა ნაწილი შეიჭრა დრანგიანაში და დაიკავა ის. მისცა სახელწოდება საკასტანი (საკთა ქვეყანა, სტრაბონთან ლათინურად Sacasene — თ 1000 ნამედროვე სისტანი ირანისა და ავღანეთის ტერიტორიებზე). ჩვ.წ. II ბოლოს და ჩვ.წ. I ს. პირველ ნახევარში საკებმა შეაღწიეს დასავლეთ ინდოეთში (ჩინურ წყაროებში ეს ტომები იწოდებიან სახელწოდებით "სე") და წარმოქმნეს რიგი ინდო–საკური სახელმწიფოები. ერთ–ერთი ყველაზე ცნობილი ინდო–საკი მმართველი იყო მეფე მაი, რომლის ხელისუფლების ქვეშ იყო განდჰარა სვატას ხეობა და შესაძლოა, ქაშმირის ნაწილიც. მისმა მემკვიდრემ აზმა გააფართოვა სამეფო და პართელი მმართველების მსგავსად მიიღო ტიტული "დიდი მეფეთა მეფე". საკები ძველინდურ ლიტერატურაში[რედაქტირება | წყაროს რედაქტირება] ინდო–სკვითური ტომები ინდოეთში მოიხსენიებოდნენ სახელით "შაკა". შაკები მოიხსენებიან მრავალ ტექსტში, კერძოდ, „პურანები“, „მაჰაბჰარატა“, „რამაიანა“ და სხვა. ტერმინი „შაკა“ გამოიყენება, როგორც ჩრდილო–დასავლეთელი მეომარი ტომების კრებითი სახელწოდე 1000 ბა. ზოგიერთი წყარო საკების წარმომავლობას მიაწერს ბუდა გაუტამას. მისი მამა ეკუთვნოდა ქშატრიების კასტას. ტიტული შაკიამუნი ნიშნავს "შაკიათა შორის ბრძენთაბრძენს". მაგრამ, შესაძლოა, რომ ეს ერთ–ერთი გაუგებრობაა. ბუდა ეკუთვნოდა ინდო–არიულ ტომებს ე.წ. საკიას/შაკიას და არა საკას/შაკას. ჩრდილო–დასავლეთის „გარდაქმნილი“ ქშატრიები[რედაქტირება | წყაროს რედაქტირება] „მანუსმრიტში“, რომელიც დაახლოებით 200 წ. არის დაწერილი შაკას ტომები იავანებთან, კამბოჯებთან, პარადასამებთან, პახლავებთან, კირატასამებთან და დარადასამებთან ერთად მოიხსენებიან, როგორც გარდაქმნილი მეომრები ან ქშატრიები. „მაჰაბჰარატას“ ერთ–ერთ წიგნში – „ანუშასანაპარვა“ – საუბარია შაკას შესახებ კამბოჯებთან და იავანახებთან ერთად იმავე ხარისხში. პატანჯალი „მაჰაბჰაშაში“ განსაზღვრავს შაკას ტომებს და იავანას, როგორც შუდრებს. ვარტიკა თავის „კატიანეში“ ჩამოთვლის შაკას, შარასამის, საბარასმის, ბარასამის და სხვ. მეფეებს და აღწერს მათ, როგორც უტარაპატის ბარბაროს ტომებს. სხვა ვერსიით, აგრეთვე, შაკას, კამბოჯას და კაშასის ხალხები მოიხსენე 1000 იან, როგორც ტომები უდიჩიდან, ე.ი. ჩრდილოეთიდან. ამის გარდა, „რამაიანას“ „კიშკინდა კანდა“ განათავსებს შაკას, კამბოჯებს, იავანებს და პარადებს ჰიმაბათის ჩრდილო–დასავლეთთან. (ჰიმაბათი ან ჰიმავანი – ჰიმალაის მთიანი ჯაჭვის ძველი დასახელება). ჩრდილო–დასავლეთ ჰიმალაების ოლქი განლაგებულია თანამედროვე პაკისტანის ტერიტორიაზე, რომელიც უძველესი დროიდან ცნობილია, როგორც შვიდმდინარეთი (Sapta Sindhu). ოლქის ჩრდილო–დასავლეთ საზღვრებს წარმოადგენს ჰინდიყუშის მთები, აღმოსავლეთით შვიდმდინარეთის და ვედური ხუთმდინარეთის ნაყოფიერ ვაკეებს იცავს ჰიმალაის ქედები. არქეოლოგიური ძეგლები[რედაქტირება | წყაროს რედაქტირება] შესწავლილი ძეგლებიდან ცნობილია თეგისკენის და უიგარაკის სამარხები, ისიკის და ჩილიკთინის ყორღანები, ბესშატირის ყორღანი. ისიკის ყორღანის სამარხ კამერაში 1000 ხვა უამრავ ნივთთან ერთად აღმოჩენილ იქნა 4 ათასზე მეტი ოქროს ნაკეთობა, აგრეთვე, ე.წ. „ოქროს ადამიანის“ მდიდარი შესამოსელი. საკები აზერბაიჯანის, თურქეთის, ყაზახეთის და იაკუტიის ოფიციალურ იდეოლოგიაში[რედაქტირება | წყაროს რედაქტირება] 1990–ან წლებში დამოუკიდებლობის მიღების შემდეგ, აზერბაიჯანის და ყაზახეთის ოფიციალურ ისტორიულ მეცნიერებაში მყარად ვითარდება თეზისი იმის შესახებ, რომ საკები წარმოადგენენ თურქულენოვანი ხალხების წინაპრებს. უკანასკნელ წლებში ზოგიერთი სხვა თურქულენოვანი სახელმწიფოს ისტორიკოსთა შორისაც ფართოდ გავრცელდა აზრი — თურქი ხალხების საკებთან ნათესაობაზე ან საკებიდან წარმომავლობაზე. ისევე, როგორც ეფთალიტები ( ან ე.წ. თეთრი ჰუნები – ირანულენოვანი ტომები), საკების ნაწილი სტეპებში კონკურენციის პირობებში და თურქმანი ხალხების ზეწოლ 1000 ს გამო გადასახლდნენ სამხრეთში, სადაც მათი დიდი ნაწილი დასახლდა სპარსეთსა და ინდოეთში და შეერია ადგილობრივ მოსახლეობას. საკების მიგრირებულმა ტალღამ თან მოიტანა თავისი ტოპონიმები და დასახლებულ ტერიტორიებს უწოდეს თავიანთი სახელები — შაკაშენი, საკასტანი და სხვ. საკების ტოპონიმები თანამედროვე ევრაზიაში[რედაქტირება | წყაროს რედაქტირება] - შეკი — ქალაქი აზერბაიჯანში. - სისტანი — (სეისტანი, საკასტანი) — ისტორიული ოლქი და პროვინცია თანამედროვე ირანში. - შაკაშენი (საკების ოლქი) — ძველი დიდი არმენიის ისტორიული რაიონი თანამედროვე აზერბაიჯანის ტერიტორიაზე. - იშკამიში (იშკამიშურად — შკოშმი) — ტაჯიკეთის რესპუბლიკის მთიანი ბადახშადის ავტონომიური ოლქის ადმინისტრაციული რაიონი


ახალი პოლიტიკური რეალობა თურქეთის პარლამენტში - Regional Dialogue ახალი პოლიტიკური რეალობა თურქეთის პარლამენტში 7 ივნისის საპარლამენტო არჩევნების შემდეგ დემოკრატიზაციის პროცესს თურქეთის რესპუბლიკაში მეტი დინამიზმი შეემატება. ამ არჩევნებმა რეჯებ ტაიპ ერდოღანის “სამართლიანობისა და განვითარების პარტიის“ (AKP) 13 წლიანი მმართველობა დაასრულა. ქვეყანა კოალიციური მმართველობის დამყარების რეალობის წინაშე აღმოჩნდა. სახელმწიფო კონსტიტუციის შესაბამისად, თურქეთის პარლამენტში მოსახვედრად პოლიტიკურმა ორგანიზაციამ მინიმუმ 10%-ანი ბარიერი უნდა გადალახოს. აღნიშნული ზღვარის გადალახვა წლევანდელ არჩევნებში ოთხმა პოლიტიკურმა სუბიექტმა მოახერხა: პრეზიდენტ ერდოღანის „სამართლიანობისა და განვითარების პარტიამ“(AKP) და სამმა ოპოზიციურმა გაერთიანებამ – „რესპუბლიკურმა სახალხო პარტიამ“ (CHP), „ნაციონალისტური მოქმედების პარტიამ“ (MHP) და „სახალხო-დამოკრატიულმა პარტიამ“ (HDP). ქვემოთ მოკლედ აღწერილია აღნიშნული პოლიტიკური ძალების მთავარი პოლიტიკური ორიენტირები და მსოფხედველობა: რეჯებ ერდოღანის ,,სამართლიანობისა და განვითარების პარტია“ (AKP) – ერთ-ერთი უმსხვილესი პოლიტიკური ძალაა თურქეთში. სწორედ მათ მოიპოვეს ყველაზე დიდი -41%-იანი მხარდაჭერა ამ არჩევნებში. AKP მოიაზრება როგორც ისლამისტური პოლიტიკური ძალა, – ტრადიციული ისლამური ღირებულებების საზოგადოებაში დამკვიდრებისთვის აქტიურ მებრძოლი, ამავდროულად, პრო-ევროპული პოლიტიკური პლატფორმის მქონე ორგანიზაცია. წინაასაარჩევნოდ, პარტიის ლიდერების მთავარი პოლიტიკური გზავნილი გახლდათ თურქეთის სუპერ-საპრეზიდენტო რესპუბლიკად გარდაქმნის სურვილი. სუპერ-საპრეზიდენტო რესპუბლიკის პირობებში მკვეთრად იზრდება პრეზიდენტის ინსტიტუტის გავლენა სახელმწიფოს აღმასრულებელ ხელისუფლებაზე. ქვეყანაში საკუთარი პოლიტიკური გავლენით და სიძლიერით მეორე პოლიტიკურ ძალას რესპუბლიკური სახალხო პარტია (CHP) წარმოადგენს. აღნიშნული პოლიტიკური პარტია დიდი ტრადიციების მქონეა თურქეთის უახლოეს ისტორიაში. სწორედ მათ ეკავათ ქვეყნის მართვის სადავეები თურქეთის რესპუბლიკის დაარსების დროს მე-20 საუკუნის 20-იან წლებში. იდეოლოგიურად CHP არის ქემალისტური, სოციალ-დემოკრატიული პლატფორმის მქონე ძალა, რომელიც გამოკვეთილად ატარებს ქემალ ათათურქის სეკულარული თურქული სახელმწიფოს იდეებს. სწორედ CHP მოიაზრება როგორც უმთავრესი პოლიტიკური ოპოზიცია AK პარტიისთვის. თურქეთის ახალ პარლამენტში, მესამე პოზიციაზეა – რადიკალური, ტრადიციონალისტური პოლიტიკური პლატფორმის მქონე „ნაციონალისტური მოქმედების პარტია“ (MHP). პარტიული მსოფლმხედველობით და განწყობებით ისინი საკმაოდ ახლოს დგანან ყოფილ მმართველ AK პარტიის იდეოლოგიასთან. მათთვის უცხო არ არის პანოსმალური, პანისლამისტური ან პანთურქული გეოპოლიტიკური დისკურსი. შესაბამისად, MHP-ს თურქული ელექტორატის შედარებით მემარჯვენე, რელიგიური და ნაციონალისტური ფლანგი აქვს ათვისებული. პარლამენტის პოლიტიკური პალიტრის ახალ მეოთხე ძალას – ,,პროქურთული“ განწყობების მატარებელი სახალხო-დემოკრატიული პარტია (HDP) წარმოადგენს. ამ ძალის წარმატებამ 7 ივნისის საპარლამენტო არჩევნებზე რადიკალურად შეცვალა თურქეთის პოლიტიკური დღის წესრიგი. სახალხო დემოკრატებს ტიპიურად ახალი მიდგომები აქვთ ქურთული, სომხური და კვიპროსული საკითხების მიმართ და მათი მიღებული ხმების უდიდესი ნაწილიც სწორედ ქურთებმა და თურქეთში მცხოვრებმა სხვა ეთნიკურმა უმცირესობებმა შეადგინეს. ეს პარტია ასევე, ადანაშაულებს თურქეთის ხელისუფლებას ე.წ. ისლამურ სახელმწიფოსთან (ISIS) კოორდინაციაში სირიაში არსებული ქურთული მოძრაობის წინააღმდეგ. გავრცელებული აზრით, HDP წარმოადგენს ,,ქურთისტანის მუშათა პარტიის“ (PKK) პოლიტიკურ დასაყრდენს თურქეთის საკანონმდებლო ორგანოში. 7 ივნისის საპარლამენტო არჩევნების შემდეგ, მმართველმა AKP-მ დაკარგა უმრავლესობა პარლამენტში. ექსპერტები საპარლამენტო კოალიციის სხვადასხვა მოდელს განიხილავენ. განიხილება კოალიციის ჩამოყალიბება როგორც ერდოღანის პარტიის მონაწილეობით, ისე მის გარეშე. თუკი საპარლამენტო კოალიცია ვერ ჩამოყალიბდა, თურქეთი ხელახალი რიგგარეშე საპარლამენტო არჩევნების წინაშე დადგება. ექსპერტები ასევე ვარაუდობენ, AKP-ს და CHP-ს შორის კოალიციის შექმნის შესაძლებლობასაც, თუმცა ქვეყნის უმთავრესი ოპოზიციური ძალა CHP თავიდანვე უარყოფდა რაიმე ტიპის თანამშრომლობას პრეზიდენტ ერდოღანის AKP-სთან. სხვა მხრივ, მოდელი AKP-MHP მეტად რეალისტურია: ამ პარტიებს გააჩნიათ მსგავსი პოლიტიკური პლატფორმები და ისინი „მუშაობენ“ ნაციონალისტურ და რელიგიურად განწყობილ ელექტორატზე. თუმცა ამ ვარიანტმა შეიძლება მნიშვნელოვნად შეამციროს MHP-ის რეიტინგი, ვინაიდან ამ პოლიტიკურმა ორგანიზაციამ წლევანდელ საპარლამენტო არჩევნებში სწორედ მემარჯვენე საპროტესტო ელექტორატის ხმები მიიღო. უნდა აღინიშნოს, რომ MHP-ის ელექტორატი მკვეთრად ანტიევროპულ და ანტიამერიკულ პოზიციებზეა. მთელი საარჩევნო კამპანიის განმავლობაში MHP-ის წარმომადგენლები ერდოღანის პარტიას ქვეყნის ინტერესების ღალატსა და დასავლეთთან მიმართებით ზედმეტ კომფორმიზმში ადანაშაულებდა. ორი ოპოციზიური ძალის HDP-ის და MHP-ის ერთ კოალიციაში ხილვა კი პრაქტიკულად წარმოუდგენილია, ქურთული საკითხის მიმართ ამ პარტიების კარდინალურად განსხვავებული მიდგომების გამო. პროქურთული სახალხო-დემოკრატიული პარტიისთვის (HDP) ერდოღანის მთავრობის ინიციატივები ქურთული მოძრაობის მიმართ არასაკმარისად მიიჩნევა, ,,ნაციონალისტური მოქმედების პარტია“ (MHP) კი – ნებისმიერ ჟესტს ან ინიციატივას ქურთების მიმართ აღიქვამს ეროვნული ინტერესების ღალატად და ზედმეტ დათმობად. 30 ივნისს თურქეთის ახლად არჩეულ პარლამენტში პარლამენტის თავმჯდომარის არჩევნები ჩატარდა. პარლამენტში წარმოდგენილმა ოთხივე პოლიტიკურ სუბიექტმა საკუთარი კანდიდატები წარმოადგინეს. პარლამენტის სპიკერად არჩეულ იქნა AKP-ს წარმომადგენელი ისმეთ ილმაზი. ამ ფაქტმა ცხდადყო, რომ საპარლამენტო პარტიებს შორის არსებობს გარკვეული თემატური კოორდინაცია. საგულისხმოა, რომ ჩავარდა პარლამენტის თავმჯდომარეობისთვის დენიზ ბაიქალის კანდიდატურა, რომელიც CHP-დან იყო შემოთავასებული. აღნიშნულმა კი ამ პარტიის მხარდამჭერებს საბაბი მისცა MHP-ის პარტია პრეზიდენტ ერდოღანის პარტიასთან AKP-სთან ფარულ ალიანსში დაედანაშაულებინათ. პარლამენტის თავმჯდომარის არჩევის შემდეგ ხდება საპარლამენტო ბიუროს ჩამოყალიბება და პრემიერ-მინისტრობის კანდიდატის ნომინაცია. ზუსტად, ამ ეტაპის შემდეგ შესაძლებელია საპარლამენტო კოალიციაზე ოფიციალური მოლაპარაკებების დაწყება. უდავოა, რომ პრეზიდენტი ერდოღანი პრემიერ-მინისტრის კანდიდატად აჰმედ დავუთოღლუს კანდიდატურას შესთავაზებს პარლამენტს დასამტკიცებლად. არსებობს ვარაუდი, მოლაპარაკებები კოალიციის ჩამოყალიბების შესახებ გაიმართება პარლამენტში შემავალ უმთავრესს ორ პოლიტიკურ სუბიექტს შორის – ერდოღანის AKP-ს და ქემალისტურ მთავარ ოპოზიციურ ძალას – CHP-ის შორის. შესაძლოა, AKP-ს პრემიერ-მინისტრობის კანდიდატმა აჰმედ დავუთოღლუმ გამართოს CHP-ს ლიდერებთან მოლაპარაკებები, დათანხმდეს გარკვეულ პირობებს და ამის შემდეგ ამ ორ პარტიას შორის ე.წ. დიდი კოალიცია გაფორმდეს. უნდა აღინიშნოს, რომ ,,რესპუბლიკური სახალხო პარტია“ (CHP) არჩევნებზე წინასაარჩევნო 14 პუნქტით იყო წარმოდგენილი, რომელიც მოსახლეობის სოციალურ-ეკონომიკური ყოფის გაუმჯობესებას ეხება. სავარაუდოდ, AKP-ს პრემიერობის კანდიდატი ამ პუნქტების შესრულებას დათანხმდება. მეორე მხრივ, აშკარაა მოქმედებების გარკვეული კოორდინაცია AK პარტიასა და თურქ ნაციონალისტებს – MHP-ს შორის. თურქი ნაციონალისტების საპარლამენტო კოალიციაში შესაძლო შესვლა მნიშნველოვნად უკანა პლანზე გაწევს ქურთული საკითხის, თურქეთ-სომხეთის ურთიერთობების ნორმალიზაციასა და კვირპოსის პრობლემის გადაწყვეტას. რაც შეეხება საგარეო პოლიტიკურ ორიენტირებს, AK პარტიის დომინანტური როლის შენარჩუნდებით თურქეთის პარლამენტში, სავარაუდოდ, არ შეიცვლება თურქეთის ხელისუფლების ძირითადი საგარეო ხედვა, მათ შორის დამოკიდებულება კავკასიის ქვეყნების მიმართ. დავუთოღლუს მიერ დეკლარირებული საგარეო-პოლიტიკური დოქტრინა „ ნულოვანი პრობლემა მეზობლებთან“ სავარაუდოდ, ისევ ძალაში დარჩება; თუმცა, AK პარტიის შესაძლო პარტნიორების СHP-ისა და MHP-ის მონაწილეობა კოალიციაში უფრო მკვეთრს გახდის თურქეთის მხარდაჭერას აზერბიაჯანისა და საქართველოს მიმართ. MHP-ის აქტიური მონაწილეობა სამთავრობო კოალიციაში კი თურქეთის პოზიციას სომხეთის მიმართ სავარაუდოდ უფრო დაძაბულს გახდის.


source: fineweb

text: გაინტერესებთ მეგობრების აზრი? გაუგზავნეთ მათ ეხლავე! მისამართი: თბილისი, ვაკე-საბურთალო, ვაკე საგარდერობო, ავეჯი, ტექნიკა, კონდიციონერი, გათბობა, ცხელი წყალი, ტელევიზია, ინტერნეტი, ლიფტი. დამატებითი ინფორმაცია გამყიდველისაგან: იყიდება საუკეთესო ბინა ავეჯით!!!!! იყიდება საუკეთესო ბინა,პრესტიჟულ კომპლექსში "მზიურის კოშკებში',ეკოლოგიურად სუფთა ადგილზე,რამიშვილისა და ხილიანის კვეთაზე, დაცულ, მშვიდ, გამწვანებულ ეზოში, მე-2 სართული. სახლს გააჩნია სატვირთო და სამგზავრო ლიფტები,ახალგარემონტებული, უმაღლესი ხარისხის სამშენებლო მასალებით. სახლს აქვს დიდი მისაღები და ჰოლი, ვიტრაჟული დიდი სამზარეულო,კაბინეტი,2 აბაზანა, საკუჭნაო, 3 საძინებელი, აქედან 1 მასტერ-ბედრუმი (ინდივიდუალური დიდი აბაზანით და საგარდერობე ოთახით),ბინას აქვს 4 ოთახიდან აივნებზე/ვერანდაზე გასასვლელი, ბინაში აყენია ალუმინის ფანჯრები და ვიტრაჟები, სააბაზანო ოთახები მოპირკეთებულია ესპანური კაფელითა და გრანიტით,ესპანური კერამიკული ავეჯით,ასევე გააჩნია საშხაპე კაბინა საუნის და ჯაკუზის ფუნქციით,სამზარეულოც და აბაზანებიც აღჭურვილია "Hansgrohe" და "Grohe"-ს ონკანებით და შხაპებით.სახლში მთლიანად გამოყენებულია მაღლესი ხარისხის გერმანული ბრენდის "Berker" ელექტრტროსისტემები,გერმანული 14მმ-იანი ლამინატის იატაკი,სახლს გააჩნია გათბობის კოლექტორული და იატაკქვეშა გათბობის სისტემა,სახლში რჩება Bosch-ის და Gorenje-ს ტექნიკა,(გამწოვი,ღუმელი,ჩასაშენებელი ჭურჭლის სარეცხი მანქანა,3 კონდიციონერი) ასევე რჩება მაღალი ხარისხის ავეჯი.ფასში ასევე შედის მიწისქვეშა პარკინგის ადგილი


text: ფრანკონია ფრანკონია (გერმ Franken) — ისტორიული ოლქი გერმანიაში. სახელწოდება ახ.წ. I ათასწლეულის შუა ხანებში აქ დასახლებული ფრანკებისაგან მიიღო. IX ს. ბოლოდან გერმანული სამეფოს ერთ-ერთი ტომობრივი საჰერცოგო იყო, რომელიც 939 წელს ოტო I-მა გაანადგურა. ფეოდალური დაქუცმაცებულობის პირობებში დამოუკიდებელ ფეოდალურ სამფლობელოებად დაიყო. სახელწოდება ფრანკონია შერჩა მხოლოდ აღმოსავლეთ ფრანკონიას, რომლის ტერიტორიაზე შეიქმნა ვიურცბურგის, ბამბერგის, აიხშტეტის საეპისკოპოსოები და ანსბახის, ბაიროითის საერო სამთავროები. ფრანკონიის საიმპერიო ქალაქები იყო ნიურნბერგი, როტენბურგი და სხვ. 1803 წელს ფრანკონია გაიყო ბავარიას, ვიურტემბერგსა და ბადენს შორის. ლიტერატურა[რედაქტირება] - ქართული საბჭოთა ენციკლოპედია, ტ. X, გვ. 392, , 1985 წელი.


text: დღეს სერხიოს დღეობაა... | მთავარი სიახლეები დღეს სერხიოს დღეობაა... დღეს სერხიოს დღეობაა... დღეს სერხიო რამოსი 35 წლის გახდა და ესპანეთის ნაკრების ბიჭებთან ერთად დღეობას მშობლიურ ქალაქ სევილიაში აღნიშნავს. მართლმადიდებელთაგან განსხვავებით, 2021 წელს, კათოლიკები ვნების კვირას ამ დღეებში აღნიშნავენ, ვინაიდან აღდგომა მათ და პროტესტანტებს 4 აპრილს აქვთ, ეს კი იმიტომ ვახსენეთ, რომ ვნების კვირას რამოსის სანაკრებო კარიერაში ყოველთვის განსაკუთრებული ადგილი ეკავა. 2005 წელს, სწორედ ვნების კვირა იყო, როდესაც მან "ლა როხას" შემადგენლობაში პირველად ითამაშა. ახლა კი მას 179 სანაკრებო შეხვედრა აქვს ჩატარებული. კვირას, საქართველოს ნაკრების წინააღმდეგ თბილისში რომ ეთამაშა, მონაგარს 180 შეხვედრამდე "დინამო არენაზე" დაამრგვალებდა, მაგრამ ბედმა და მწვრთნელმა ლუის ენრიკემ სხვანაირად განსაჯეს და კაპიტანს ასმეოთხმოცე შეხვედრა ხვალ, სევილიაში, კოსოვოს წინააღმდეგ მოუწევს. ზემოთ 2005 წელი ვახსენეთ. სერხიო რამოსი ჯერ კიდევ მშობლიური ქალაქის მოსახელე გუნდში თამაშობდა, როდესაც 19 წლის ყმაწვილი ლუის არაგონესმა ჩინეთთან ამხანაგურ შეხვედრაში ათამაშა. იმ დღეს მან კარლეს პუიოლი შეცვალა. რამდენიმე დღის შემდეგ კი რამოსმა ბელგრადში მარჯვენა მცველის პოზიციაზე უკვე სასტარტო შემადგენლობაში ითამაშა. სერხიო რამოსი გახლდათ 2008-12 წლების, ესპანელთათვის ფენომენალური პერიოდის განუყოფელი ნაწილი, როდესაც "ლა როხამ" ორჯერ, თავსა და ბოლოში, ევროპის ჩემპიონის ტიტული მოიპოვა, შუაში კი სენდვიჩივით მსოფლიოს თასი მოაქცია. საბერძნეთის ნაკრებთან შეხვედრაში რამოსისთვის დაიწყო მე-17 წელიწადი, რაც ის ნაკრების შემადგენლობაშია. ესპანეთის ეროვნულ გუნდს ამდენი ხნის განმავლობაში მხოლოდ მეკარეები რიკარდო ზამორა (1920-1936; 46 შეხვედრა) და იკერ კასილიასი (2000-2016; 167 შეხვედრა) ემსახურნენ. პაკო ხენტო და ჩავი კი "ლა როხაში" 15 წელი თამაშობდნენ. თუ სერხიო რამოსი კოსოვოსთან 180-ე სანაკრებო შეხვედრას ჩაატარებს, ეგვიპტელი აჰმედ ჰასანის რეკორდამდე 4 შეხვედრაღა დააკლდება. ზაფხულში, "ლა როხას" კაპიტანი ევროპის მეოთხე ჩემპიონატში მიიღებს მონაწილეობას. ამ ტურნირებზე მას უკვე აქვს 15 შეხვედრა ჩატარებული. თანამემამულეთაგან, რამოსს 16 მატჩით მხოლოდ ანდრეს ინიესტა და სესკ ფაბრეგასი სჯობიან. რაც შეეხება მსოფლიოს ჩემპიონატებს, რამოსს კასილიასის მსგავსად 17 შეხვედრაში აქვს მონაწილეობა მიღებული და თუ გაისად ყატარში ჩავა, ყოფილი თანაგუნდელის რეკორდსაც მოხსნის.


text: ფრეია ფრეიას ჰქონდა ჯადოსნური შევარდენის ფრთა, რომლითაც ფრენა შეეძლო და ასევე გააჩნდა გნომების დამზადებული შესანიშნავი ოქროს სამკაული “ბრისინგამენი”. ის მეთაურობდა ვალკირიებს — ღვთაებრივად მშვენიერ ქალ მეომრებს, რომლებიც ვალჰალას ემსახურებოდნენ. ფრეია ცხოვრობდა დიდებულ სასახლეში, რომელსაც ფოლკვანგი ეწოდებოდა, ხოლო მის მთავარ სასტუმრო ოთახს სესუმნირი. მოგზაურობდა ორთვალა ეტლით, რომელშიც კატები იყვნენ შებმულნი. სიყვარულის გარდა ქალღმერთი ყურადღებას აქცევდა მოსავლიანობას და ნაყოფიერებას. ასევე მას შეეძლო ბრძოლაში გამარჯვებაც მოეტანა. ფრეია აგროვებდა ბრძოლაში დაცემულ მეომრების ნახევარს და ვალჰალაში მიყავდა.


text: სარდინია () — მთიანი კუნძული, იტალიის ავტონომიური რეგიონი. სარდინია ხმელთაშუა ზღვაში სიდიდით მე-2 კუნძულია, აქვს ტურისტული ზონა კოსტა-სმერალდა (ზურმუხტოვანი სანაპირო). უცხოელთა მრავალსაუკუნოვანი მმართველობის შემდეგ, სარდინია 1720 წელს შეურთდა პიემონტს და ეს ორმაგი სამეფო 1861 წელს გაერთიანებული იტალიის საფუძველი გახდა. იტალიურის გარდა აქ სარდინიულადაც ლაპარაკობენ. სარდინიის ფართობი 23 821 კმ2-ია, მის დასავლეთით გადაჭიმულია ბალეარის ზღვა, აღმოსავლეთით კი ტირენიის ზღვა. კუნძულის სანაპიროები (სიგრძე 1 849 კმ) უმეტესად მაღალი და კლდოვანია, გამოირჩევა ბევრ თვალსაჩინო კონცხით, რამდენიმე ფართო, ღრმა უბით, რიებით და მრავალგვარი პატარა კუნძულით. კუნძულს უძველესი გეოფორმაცია გააჩნია და სიცილიისა და კონტინენტური იტალიისგან განსხვავებით, არ ახასიათებს მიწისძვრები. მისი კლდეები პალეოზოური პერიოდით თარიღდება (500-ზე მეტი მლნ წლის წინ). მაღალმთიანეთს ამჩნევია ხანგრძლივი ეროზიული პრეცესების კვალი. უმაღლესი მწვერვალია პუნტა-ლა-მარმორა (1 834 მ). სარდინიაზე გაედინება ხუთი მთავარი მდინარე, რომელთა შორისაც უდიდესია ტრისო (151 კმ). წარმოქმნილია 54 ხელოვნური ტბა, რომელთა მთავარი ფუნქციაც წყალმომაგარება და ელექტროენერგიის წარმოებაა. მათ შორის უმთავრესებია ომოდეოსა და კოგინასის ტბები. ერთადერთი ბუნებრივი, მტკნარი ტბაა ლაგო-დი-ბარაცი. კუნძულის კლიმატი ტიპური ხმელთაშუაზღვიურია. წელიწადის განმავლობაში 300 დღე მზიანია, ნალექების ძირითადი რაოდენობა შემოდგომა-ზამთრის სეზონზე მოდის. საშუალო ტემპერატურაა 11 — 17 °C (52 to 63 °F). გაბატონებული ქარია მისტრალი, რომელიც ჩრდილო-დასავლეთიდან უბერავს მთელი წლის განმავლობაში, განსაკუთრებით ზამთარსა და გაზაფხულზე, მაგრამ ის როგორც წესი მშრალი და ცივია. ადმინისტრაციული დაყოფა სარდინიის რეგიონი ადმინისტრაციულად რვა პროვინციად იყოფა: იხილეთ აგრეთვე იტალიის ადმინისტრაციული დაყოფა რესურსები ინტერნეტში ოფიციალური ტურისტული საიტი ოფიციალური საიტი History of the Archipelago de La Maddalena Digital Library of Sardinia Autonomous Region Technical information and photos about Sardinian Lighthouses სქოლიო იტალიის რეგიონები იტალიის კუნძულები


ქმრების რეიტინგი ზოდიაქოს ნიშნების მიხედვით: ვინ არის საუკეთესო - ALL TIME გსურთ, გაიგოთ, ვის მიანიჭეს ვარსკვლავებმა „მსოფლიოში საუკეთესო ქმრის“ ტიტული? მაშინ Alltime.ge-ს რედაქცია გთავაზობთ ქმრების რეიტინგს ზოდიაქოს ნიშნების მიხედვით. მე-12 ადგილი: ტყუპები ქმარი, რომელიც თან არის, მაგრამ ამავდროულად არაა. უფრო მეტიც, გვერდით არასოდეს არის, როცა ძალიან გჭირდებათ, ხოლო როცა საჭირო არაა – მთლიანად შენია. მთელი თანმხლები სიხარულით, როგორიცაა კარტის ვალი, ხუთდღიანი ლოთობა და ორსული საყვარელი. მოენატრეთ და საჭმელად მოვიდა. სხვათა შორის, ფულს ხომ არ მასესხებ? მოკლედ, ამ კოშმარის ქმრად ატანა შეიძლება მხოლოდ სამი მიზეზით: 1) სექსის ღმერთია; 2) წარმოუდგენლად ჭკვიანი და მახვილგონიერია; 3) სექსის ღმერთია. დიახ, ორჯერ ღმერთია. მე–11 ადგილი: თევზები თუ ქმარ თევზს რამე სურს, აუცილებლად უნდა მისცეთ. მას კი სურს ველური, თავშეუკავებელი სექსი, წვნიანი და დედასთან ყოფნა. თან ერთდროულად. მოკლედ, თევზებთან ასე უნდა იცხოვროთ – როგორც მისი მზრუნველი დედა. მზრუნველი და მკაცრი დედა, რომელიც ამ ბიჭს დროულად დატუქსავს, როცა კვლავ წუწუნს დაიწყებს. მეორე მხრივ, ვერ ვიპოვით მეორე ქმარს, ვინც ცოლის ასეთი ერთგულია. გინდათ ჯოჯოხეთში ღორებთან ჩააგდოთ – ასე ფიგურულად. მე-10 ადგილი: მშვილდოსანი მშვილდოსანი იდეალური ქმარია: რომანტიკული, მაგრამ პრაქტიკული, მამაცი, მაგრამ ნაზი, მშვენიერი საყვარელი და მზრუნველი მამა. მასთან ცხოვრება ადვილი და სასიამოვნოა. თუ, რა თქმა უნდა, თვალებს დახუჭავთ, ყურებს დახურავთ და პირით იტყვით: „სახლში ვარ!“ და გულწრფელად ამას დაიჯერებთ. ამბობენ, რომ მშვილდოსნების ცოლები ამით ახერხებენ, რომ საკუთარ ლოგინში ქმრის საყვარლები არ დაინახონ. ადრე თუ გვიან მშვილდოსანი მაინც გადაწყვეტს, რომ საშინლად მოიწყინა და დროა კვლავ დაქორწინდეს. ქორწინებამდე პასპორტი შეამოწმეთ: თუ ცოლების რიგში მე-5 ან მე-6 ხართ, მაშინ ყველაფერი რიგზეა. შანსია, რომ მუდმივად დაქორწინება უკვე მობეზრდა. მე-9 ადგილი: მორიელი ქმარი ტირანი. ორი აზრი არსებობს: მისი და არასწორი. ცოლი არასწორი აზროვნებით პირდაპირ ჯოჯოხეთის ბილეთს მისცემს, ცოლი სწორი აზროვნებით პირად სამოთხეს მოიწყობს – ბლექჯეკით და ფუნთუშებით. ხრიკი: სწორი აზრის ქონა აუცილებელი არაა. მთავარია, შთამაგონებლად ილაპარაკოთ. სხვა ყველაფერიც შთაგონებულმა უნდა გააკეთოთ, მათ შორის ცოლქმრული მოვალეობა, წვნიანის ხარშვა, სახლის, მორიელის მთრთოლვარე სულის და ცხოვრების დალაგება. სხვათა შორის, იქ, მის კარში უწესრიგობა სუფევს. მე-8 ადგილი: კირჩხიბი სამაგალითო ქმარი, სტანდარტების ეტალონი: სიმპათიური და ქარიზმატული, რომელსაც შეუძლია სადარბაზოს ბებიებს ერთი ნახვით თავი შეაყვაროს. პასუხისმგებლიანი ქმარი და მამა, რომელმაც ზუსტად იცის, რომ ვალდებულია ოჯახი არჩინოს, მაგრამ ბავშვების აღზრდა და ყოველდღიური საქმის შესრულებაც აუცილებელია. ცოლზე გიჟდება, ხელისგულზე ატარებს, საჩუქრებით ანებივრებს. მართალია, მხოლოდ საჯაროდ. სახლში დივანზე წვება, ლუდს ხსნის, ტელევიზორს რთავს და გოგრად იქცევა. თუ გოგრა დივანზეა რატომაც არა, ეს იმას არ ნიშნავს, რომ გვერდზე გაიხედა. მართალია, ცოლი ვერასდროს გაიგებს – ამას კირჩხიბს ვერ წაართმევთ. მე-7 ადგილი: ვერძი ჩხუბისთავი, ეგოისტი, უხეში და ღორი. „ნამდვილი მამაკაცის“ ეტალონი: სუნიანი, თმიანი, საშინელი სახით. მისი საყვარელი დივნის ქვეშ შეიძლება იპოვოთ არა მხოლოდ ბინძური წინდები და უჭმელი პიცა, არამედ ნაბახუსევის დიმონა. რას ნიშნავს, რა არის დიმონა? ეს ხომ მისი საუკეთესო მეგობარია! გუშინ გაიცნო. კატეგორიულად რეკომენდებული არაა, რომ ვერძი ბავშვებთან და კატებთან ერთად მარტო დატოვოთ, რადგან ბავშვებს და კატებს გაყინული პელმენის ჭამა არ შეუძლიათ. სამაგიეროდ ვერძი დარწმუნებულია, რომ მსოფლიოში საუკეთესო ცოლი ჰყავს და ყველას ამის შესახებ უყვება. საყვარელი, საყვარელი. მე-6 ადგილი: მერწყული საპატიო ცენტრალური ადგილი მერწყულს ეკუთვნის – სულელ, კარგ ქმარს. თავისთავად, არაფერს ითხოვს და უხერხულობას არ ქმნის: მოკრძალებული ფული მოაქვს, გუშინწინდელ წვნიანს ჭამს და კატის უჯრას უენოდ რეცხავს. მთელ დანარჩენ დროს შინაგან მონღოლეთში ატარებს, სასწაულების ველზე წარმოსახვით პიასტრებს მარხავს. თუ ცულით და სახეხით შეიარაღდებით, სულელი ქმრიდან შეიძლება მდიდარი ბურატინო მიიღოთ. ამასთან, უპრეტენზიო, მარტივი ხასიათი და იუმორის გრძნობა არ ქრება. მე-5 ადგილი: კურო ერთგული და მზრუნველი ქმარი. ყველაფერი სახლში, ყველაფერი ოჯახისთვის, ძვირფასი ცოლისთვის და საყვარელი პატარებისთვის. არასოდეს გიღალატებთ. მშვიდობისმოყვარე და წყნარია, თუ არ გააგიჟებთ. თუ იცით, სად მდებარეობს ზღვარი, შეგიძლიათ მისი ტვინი ათწლეულები გახვრიტოთ. სანაცვლოდ, მთელ ხელფასს, ასევე ტკბილეულობას და საჩუქრებს (სასარგებლო) მოგიტანთ. სრულად უპრეტენზიოა – არაფერს ითხოვს და ყოველთვის ყველაფრით კმაყოფილია. ერთგული, მომთმენი, კეთილი, აუტანლად მოსაწყენი თახვი. მისტერ რომანტიკა. მნიშვნელობა არ აქვს, თუ რამდენი წელია დაქორწინებული, თუნდაც 5 ან 25 წელი – მაინც ყოველდღე თავის საყვარელ ადამიანს სიყვარულს უხსნის, ალისფერ ვარდებს ჩუქნის, საწოლში ყავას ართმევს და უმიზეზოდ სიურპრიზებს უწყობს. ცოლქმრულ მოვალეობას უფრო უკეთ ასრულებს, ვიდრე სპეციალურად განსწავლული ტყუპები, ამასთან ცოლის ერთგულია, სანამ სიკვდილი არ დააშორებს. იდუმალ ქალურ სულს იმწამსვე ხედავს, ახსნა საჭირო არაა, თავადაც მიხვდება. სუპერ ქმარი, რომელსაც შეუძლია ქმრის ცხოვრება რომანტიკულ ზღაპრად აქციოს. ოღონდ თეფშის გარეცხვა ვერა და ვერ ისწავლა. მე-3 ადგილი: თხის რქა საპატიო მე-3 ადგილი თხის რქას ეკუთვნის. მამაკაცი, რომელსაც აუცილებლად ცოლად უნდა გაყვეთ, თუ გაგიმართლათ და შეხვდით. მართალია, თავიდან 10 კონკურენტის ჩამოშორება მოგიწევთ, რადგან თხის რქა უბრალოდ მამაკაცური ღირსებების მოსიარულე ნაკრებია: ჭკვიანი, ლამაზი, პატიოსანი, მომხიბვლელი და კეთილი. რაც ყველაზე მთავარია, ამ თვისებებს ღრმა სიბერემდე ინარჩუნებს, მოსაწყენ და წუწუნა ბებერ კაცად არ გადაიქცევა. მხოლოდ ერთი ნაკლი აქვს: დაქორწინება კატეგორიულად არ სურს. საერთოდ, არასოდეს. თუ მაინც გადაწყვიტა, ჩათვალეთ, პირადი სუპერ გმირი გყავთ. ადამიანი სტაბილურობა. მე-2 ადგილი: ლომი ქმარი მფარველი. ასეთი მამიკო. ლომი მხოლოდ უიშვიათეს ლამაზმანზე ქორწინდება ან ქალზე, რომელიც დაარწმუნებს, რომ იშვიათი სილამაზის მფლობელია (ეს რთული არაა). ცოლზე შვილივით ზრუნავს, საჩუქრებით ანებივრებს, ხელისგულზე ატარებს. ლომზე დაქორწინება შვილად აყვანას ჰგას, ოღონდ კანონიერი ცოლის უფლებებით და დასჯის გარეშე, როგორც ურჩი ქალიშვილის შემთხვევაში. მართალია, ამისთვის ლომით მუდმივად აღფრთოვანებული უნდა იყოთ. თუ ლომს დროულად არ შეაქებთ, დაჭკნება, როგორც ყვავილი წყლის გარეშე: ყველაფერი დაცვივდება, სიამაყის ორგანო პირველ რიგში. მოკლედ, განა ეს ოჯახური ბედნიერებაა? 1–ლი ადგილი: ქალწული ძვირფასო ქალებო, ცხვირსახოცები ამოიღეთ: ქმარი ქალწული ნამდვილი მისტერ დარსის განსახიერებაა. ჭკვიანი, სიმპათიური და კარგად აღზრდილი. კარგ ფულს შოულობს, დიდებულად საუბრობს, მტვერსასრუტს არ ერიდება და პატარებს საუკეთესოდ ზრდის. ქმარი ქალწული საიმედო პარტნიორია, რომელიც არასოდეს გიღალატებთ, ყურადღებიანი და საიმედო საყვარელი და საუკეთესო მეგობარი, რომელსაც არაფრის ახსნა არ სჭირდება. ახლა, საშინელი სიმართლე: უსაზღვრო შინაგანი კეთილშობილების გამო ყოველთვის ყველაზე უიმედო შემთხვევაში ქორწინდება, რადგან „ეს სულელი ჩემ გარეშე დაიკარგება“. მოკლედ, ნული შანსი გაქვთ, თუ ბრიჯიტ ჯონსი არ ხართ. მშვილდოსანს – თავგადასავლების მოყვარული, კუროს – საიმედო ზურგი: რა ვეძებოთ პარტნიორში


სასოფლო მიწა (სახნავი) დმანისის რ-ნი, სოფელი კიზილ-ქილისა


text: ტყიბული — ქალაქი დასავლეთ საქართველოში, იმერეთის მხარეში, ტყიბულის მუნიციპალიტეტის ადმინისტრაციული ცენტრი. გეოგრაფია მდებარეობს ნაქერალას ქედის სამხრეთით, მდინარე ტყიბულას ნაპირზე, ზღვის დონიდან 590 მეტრზე. ტყიბულში ზღვის ნოტიო სუბტროპიკული ჰავაა. იცის ზომიერად ცივი ზამთარი და ხანგრძლივი თბილი ზაფხული. საშუალო წლიური ტემპერატურაა 12,2°C, იანვრისა 2,6°C, ხოლო ივლისისა 21°C. ნალექები 2140 მმ წელიწადში. ისტორია ტყიბული (ტყვიბული) ისტორიულ წყაროებში პირველად 1259-1293 წლით დათარიღებულ ძეგლში იხსენიება. ფეოდალურ ხანაში ტყიბული აგიაშვილების საგვარეულოს მიეკუთვნებოდა. 1825 წელს აღმოჩენილ იქნა ქვანახშირის საბადო. 1846 წელს დაიწყო ქვანახშირის მოპოვება. 1887 წელს გაყვანილ იქნა ქუთაისი–ტყიბულის სარკინიგზო ხაზი და ქვანახშირის მოპოვებამ მნიშვნელოვან მასშტაბს მიაღწია. 1939 წლის 20 სექტემბერს სოფელი ტყიბულისა და დაბა ტყიბულის გაერთიანების შედეგად შეიქმნა ქალაქი ტყიბული. ქვანახშირის მოპოვებამ მაქსიმუმს მიაღწია 1950-იან წლებში, აშენდა ქავანახშირის გამამდიდრებელი ფაბრიკა. 1980-იან წლებში მოქმედებდა 4 შახტი. ქვანახშირის ძირითადი მომხმარებელი იყო რუსთავის მეტალურგიული კომბინატი. საბჭოთა კავშირის დაშლის შემდეგ შახტებში ქვანახშირის მოპოვება პრაქტიკულად შეწყდა, ქვანახშირის გამამდიდრებელი ფაბრიკა კი დაინგრა. 2006 წელს ქვანახშირის მოპოვება აღდგა ორ შახტაში, განახლდა ქვანახშირის გამამდიდრებელი ფაბრიკა. დემოგრაფია 2014 წლის აღწერის მონაცემებით ქალაქში ცხოვრობს 9770 ადამიანი. ეკონომიკა ტყიბულის ეკონომიკის ძირითადი დარგია ქვანახშირის მრეწველობა. ქალაქში ასევე მოქმედებს ჩაის ფაბრიკა. ქალაქში მდებარეობს შაორის ჰიდროელექტროსადგური. ჰესს წყალი მიეწოდება შაორის წყალსაცავიდან. სადგურის რომლის საპროექტო სიმძლავრე 38.4 მგვტ.-ია, ხოლო საშუალო სიმძლავრე ― 28.0 მგვტ. ტრანსპორტი ტყიბული საავტომობილო გზებით უკავშირდება თერჯოლას, ქუთაისსა და ამბროლაურს. არის რკინიგზის ბოლო სადგური ქუთაისი-ტყიბულის სარკინიგზო ხაზზე. ტყიბული სარკინიგზო ხაზით თბილისიდან დაშორებულია 264 კმ-ით, ხოლო მანძილი ქუთაისიდან 42 კმ-ით. განათლება და კულტურა ტყიბულში არის 6 საჯარო სკოლა და ექვსი საბავშვო ბაღი, 5 ბიბლიოთეკა. კულტურის დაწესებულებებიდან აღსანიშნავია ქალაქის კულტურის ცენტრი (სახალხო თეატრი), რომლის დარბაზი გათვლილია 500 მაყურებელზე, მოსწავლე-ახალგაზრდობის სასახლე, სამხატვრო სკოლა, ხელოვნების სკოლა, ბავშვთა ქორეოგრაფიული სტუდია. ქალაქში მოქმედებს ჯანდაცვის რამდენიმე დაწესებულება: მრავალპროფილიანი საავადმყოფო, დიაგნოსტიკური ცენტრი და სასწრაფო სამედიცინო სამსახური - 03. ქალაქში არის საფეხბურთო კლუბი „მეშახტე“ და ცენტრალური საფეხბურთო სტადიონი. გალერეა ლიტერატურა რესურსები ინტერნეტში ტყიბულის სამგანზომილებიანი ფოტოები სქოლიო იმერეთის მხარის ქალაქები


მე არ მესმის რას ნიშნავს "სამოქალაქო სექტორი" , ეს ტერმინი ჩემში რაღაც კომიკურ ასოციაციას იწვევს. ამდენად ვერ გეტყვით რას მართავს ის. ვერც იმაში დაგეთანხმებით, რომ საზოგადოებამ პროტესტის გარეშე მიიღო მიმკვიდრე. პროტესტის გამოხატვის ფორმა არ არის მხოლოდ ქუჩის მანიფესტაცია. მე რამდენდაც ვიცი ახალ პრემიერს არ დახვედია კარამელივით ტკბილი საზოგადოებრივი აზრი, მას ეჭვით უყურებენ, ბევრს აკრიტიკებენ, ხმამაღლა დასცინიან...ისევე როგორც პრეზიდენტს და ეს უკვე იმაზე მეტყველებს რომ ქართული ხელისუფლების ორივე თავს "მემკვიდრეობა" ჯერ კიდევ მოსაპოვებელი და განსამტკიცებელი აქვს.


2013 ივნ 29 14:21:06 დღეის მდგომარეობით, საქმე სამ ეპიზოდიანია და როგორც ირკვევა, საერთო ჯამში დაახლოებით 50 მილიონი ლარიაგაფლანგული. ერთ-ერთი ეპიზოდი საპარლამეტო არჩევნების დროს პარტიული ღონისძიებების მოსაწყობად მერიის ბიუჯეტიდან თანხების გადარიცხვას ეხება. გამოძიების მასალებით „წინასაარჩევნო პერიოდში "ნაციონალური მოძრაობის" მხარდამჭერების გამასპინძლების მიზნით, შპს "სითი ივენთსა" და შპს "ფართი ჰაუსს", ფონდის სახელით გაუფორმეს ხელშეკრულებები, შესაბამისი მომსახურების გაწევაზე. 2012 წლის თებერვლიდან ივნისის თვის ჩათვლით ხსენებულმა საწარმოებმა ორგანიზება გაუკეთეს "ნაციონალურ იმოძრაობის მხარდამჭერების გამასპინძლების მიზნით მოწყობილ ფურშეტებს". "სითი ივენთსა" და "ფართი ჰაუსთან" გაფორმებულ ხელშეკრულებებს თავად ფონდის თავმჯდომარე გიორგი საბანაძე აწერს ხელს. ხელშეკრულებებში მითითებულია მენიუ, დამსწრეთა რაოდენობა და ღონისძიების ღირებულება. პარტიული მენიუ ძირითადად კანაპეებიით იყო წარმოდგენილი: კარტოფილის ნავი ფანიტასით, ესპანელი კაცი, შავი პური ორაგულით, ყველის ბურთი, კანაპე სარდერით, კანაპე ქათმის ბურთით, ღვინო წითელი და თეთრი, ნატურალური ხილის წვენები. "ფართი ჰაუსის“ მიერ ორგანიზებული ფურშეტები 400-დან 600 კაცზე იმართებოდა. პარტიული პროგრამის წარდგენის შემდეგ ნაცმოძრაობის ლიდერები მხარდამჭერებს ფურშეტზე ეპატიჟებოდნენ. "ფართი ჰაუსის" დირექტორის თამარ ნიჟარაძის ჩვენებით, პარტიულ შეხვედრებს ესწრებოდნენ: ვანო მერაბიშვილი, დავით ბაქრაძე , დავით საყვარელიძე, ალექსანდრე ვაშაძე, გიგი უგულავა, კობა სუბელიანი, დიმიტრი შაშკინი. ღონისძიებები ტარდებოდა როგორც რესტორნებში, ასევე სხვადასხვა ადმინისტრაციულ შენობებში, მაგალითად გრიბოედოვის თეატრში, ნაძალადევის რაიონის კულტურის სახლში, ნაციონალური მოძრაობის რაიონულ ოფისებში. როგორც წესი, ეს შეხვედრები დახურული იყო მედიისთვის. თამარ ნიჟარაძის ჩვენებით ნაციონალურმა მოძრაობამ ფურშეტების გამართვა 2012 წლის თებერვლის თვეში დაიწყო და მთელი გაზაფხულ-ზაფხულის განმავლობაში მიმდინარეობდა, ყოველდღიურად, შაბათ-კვირის გარდა. მოწმეთა ჩვენებით ირკვევა, რომ "სითი ივენთი" და "ფართი ჰაუსი" საერთო ჯამში 25 ათასამდე პარტიულ აქტივისტს მოემსახურა, რაშიც თბილისის მერიამ 719 862 ლარი დახარჯა. კრიმინალი თუ მოედნის მოწესრიგების მცდელობა "თუ მათთან არ ხარ "შეკრული", სული ამოგხდება!"